12007 


02011442312960012 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1144 


23 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Προσαρμογή καταστατικού της Ανώνυμης Εταιρείας με 
την επωνυμία «ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ 

(ΔΕΠΑ Α.Ε.)» στο Νόμο 2414/1996 . 1 

Προσαρμογή καταστατικού της «ΕΛΛΗΝΙΚΑ ΚΑΥΣΙΜΑ 
- ΟΡΥΚΤΕΛΑΙΑ ΑΝΩΝΥΜΗ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΙΑ (ΕΚΟ ΑΒΕΕ)» στο Νόμο 2414/ 

1996 . 2 

Προσαρμογή καταστατικού της Ανώνυμης Εταιρείας με 
την επωνυμία «ΔΗΜΟΣΙΑ ΕΠΙΧΕΙΡΗΣΗ ΠΕΤΡΕ¬ 
ΛΑΙΟΥ - ΕΡΕΥΝΑ ΚΑΙ ΕΚΜΕΤΑΛΛΕΥΣΗ ΥΔΡΟΓΟ¬ 
ΝΑΝΘΡΑΚΩΝ Α.Ε. (ΔΕΠ - ΕΚΥ Α.Ε.)» στο Νόμο 

2414/1996 . 3 

Προσαρμογή καταστατικού της Ανώνυμης Εταιρείας 
ΕΛΛΗΝΙΚΑ ΔΙΥΛΙΣΤΗΡΙΑ ΑΣΠΡΟΠΥΡΓΟΥ (ΕΛ.Δ.Α. 
Α.Ε.) στο Νόμο 2414/1996 . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ1/Γ/Φ18/21179 (1) 

Προσαρμογή καταστατικού της Ανώνυμης Εταιρείας με 


την επωνυμία «ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ (ΔΕΠΑ 
Α.Ε.)» στο Νόμο 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1 παρ. 1 και 2 παρ. 1 του Ν. 
2414/1996 «Εκσυγχρονισμός των Δημοσίων Επιχειρή¬ 
σεων και Οργανισμών και άλλες διατάξεις» (ΦΕΚ 135Α/ 
25.6.1996). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985). 

3. Τις διατάξεις του Π.Δ. 437/1985 «Καθορισμός και 
ανακατανομή των αρμοδιοτήτων των Υπουργείων» (ΦΕΚ 
157/Α71985). 

4. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1996). 

5. Τις διατάξεις του Π.Δ. 381/1989 «Οργανισμός του 


Υπουργείου Βιομηχανίας, Ενέργειας και Τεχνολογίας» 
(ΦΕΚ 168/Α/1989). 

6. Τις διατάξεις του Π.Δ. 138/1993 «Περί οργανισμού του 
Υπουργείου Εθν. Οικονομίας» (ΦΕΚ 55/Α/ 1993). 

7. Το με αριθμό 22968/ΔΕΚΟ 837/2.7.1996 έγγραφο 
του Υπουργείου Εθνικής Οικονομίας (Γενική Δ/νση Οικο¬ 
νομικής Πολιτικής) με το οποίο καθορίζεται η 30η Σεπτεμ¬ 
βρίου 1996 ως προθεσμία υποβολής των σχετικών με την 
προσαρμογή του καταστατικού της Εταιρείας ΔΕΠΑ Α.Ε. 
στις διατάξεις του Ν. 2414/1996. 

8. Την με αριθμό 454/7.11.1996 απόφαση του Διοικη¬ 
τικού Συμβουλίου της ΔΕΠΑ Α.Ε., η οποία εγκρίνει την 
απαιτούμενη προσαρμογή. 

9. Το έγγραφο της ΔΕΠΑ Α.Ε. με αριθμό 45397/ 
28.11.1996 προς το Υπουργείο Ανάπτυξης. 

10. Το γεγονός ότι η απόφαση αυτή δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

Την έγκριση της προσαρμογής του καταστατικού της 
Ανώνυμης Εταιρείας με την επωνυμία «ΔΗΜΟΣΙΑ ΕΠΙΧΕΙ¬ 
ΡΗΣΗ ΑΕΡΙΟΥ (ΔΕΠΑ Α.Ε.)» στις διατάξεις του Ν. 2414/ 
1996 με την τροποποίηση των άρθρων 10,11,12,14,16, 
21,23 και την προσθήκη των άρθρων 15Α, 22Α, 22Β, τα 
οποία έχουν ως εξής: 

Αρθρο 10 

Διοικητικό Συμβούλιο - Όργανα Διοίκησης 

1. Όργανα διοίκησης της εταιρείας είναι: 

α) Το Διοικητικό Συμβούλιο 

β) Ο Διευθύνων Σύμβουλος 

γ) Το Συμβούλιο Διεύθυνσης 

Το Διοικητικό Συ μβούλιο είναι το ανώτατο διοικητικό όρ¬ 
γανο της εταιρείας και κατά κύριο λόγο διαμορφώνει τη 
στρατηγική και την πολιτική ανάπτυξή της, ενώ εποπτεύει 
και ελέγχει τη διαχείριση της περιουσίας της. 

2. Το Διοικητικό Συμβούλιο εκπροσωπεί την εταιρεία, 
είναι αρμόδιο να αποφασίζει για κάθε πράξη και να ασκεί 
κάθε εξουσία που αφορά τη διοίκηση της εταιρείας, τη 
διαχείριση της περιουσίας της και γενικά την επιδίωξη του 
σκοπού της, χωρίς κανένα περιορισμό, με εξαίρεση τα θέ¬ 
ματα, που από το νόμο ή το Καταστατικό υπάγονται ρητά 
στην αρμοδιότητα της Γ ενικής Συνέλευσης. 

3. Το Διοικητικό Συμβούλιο εγκρίνει τον ετήσιο προϋπο¬ 
λογισμό της εταιρείας. Επίσης, το Διοικητικό Συμβούλιο 
καταρτίζει και υποβάλλει σύμφωνα με το άρθρο 3 του Ν. 
2414/1996 το Στρατηγικό Σχέδιο και το Επιχειρησιακό 
Σχέδιο, εγκρίνει τους γενικούς όρους του Συμβολαίου 

Διαχείρισης και συντάσσει την Ετήσια Έκθεση Πεπραγμέ- ρ 
νων σύμφωνα με το άρθρο 4 του Ν. 2414/1996. 

4 Αποφάσεις του Διοικητικού Συμβουλίου που αφο- τ 
ρούν το πρόγραμμα δράσης της εταιρείας και τον προϋπο¬ 
λογισμό επενδύσεων εγκρίνονται από το Διοικητικό Συμ- ο 
βούλιο της μητρικής εταιρείας του Ενιαίου Φορέα Πετρε- κ 
λαιοειδών και υποβάλλονται για επικύρωση οτον εποπτευ- τ 
οντα Υπουργό, σύμφωνα με τη διαδικασία της παραγρ. 4 \ 

του άρθρου 15 του Ν. 87/75. 

5. Το Διοικητικό Συμβούλιο μπορεί να αναθέτει την 
άσκηση όλων ή μέρους των εξουσιών του που α^αφέρο- 
νται στη δεύτερη παράγραφο αυτού του άρθρου (με εξαί¬ 
ρεση τις περιπτώσεις στις οποίες ο νόμος ή το Καταστα¬ 
τικό απαιτούν συλλογική ενέργεια του Διοικητικού Συμ- ' 
βουλίου) στον Πρόεδρο, τον Αντιπρόεδρο, το Δ/ντα Συμ- ι 
βουλο μέλη του Διοικητικού Συμβουλίου ή υπαλλήλους 
τής εταιρείας. Η παραπάνω ανάθεση μπορεί να ανακαλεί¬ 
ται οποτεδήποτε με νεότερη απόφαση του Διοικητικού 
Συμβουλίου. 

Αρθρο 11 

Εκλογή μελών Διοικητικού Συμβουλίου 
ΙΑ Ο αριθμός των μελών του Διοικητικού Συμβουλίου 
είναι περιττός και δεν δύναται να υπερβαίνει τα ένδεκα 
(11) μέλη ή να είναι μικρότερος των επτά (7). Το Διοικη 
τικό Συμβούλιο αποτελείται από τους εκπροσώπους των 
μετόχων, δύο εκπροσώπους των εργαζομένων στην εται¬ 
ρεία που εκλέγονται με άμεση και καθολική ψηφοφορία, 
από ένα πρόσωπο που υποδεικνύεται από την Οικονομική 
και Κοινωνική Επιτροπή (Ο.Κ.Ε.) και ορίζεται σύμφωνα με 
την παρ. 1Γ του παρόντος άρθρου και από εκπροσώπους 
του Δημοσίου. Οι εκπρόσωποι του Δημοσίου στο Διοικη¬ 
τικό Συμβούλιο μεταξύ των οποίων ο Πρόεδρος και Διευ- 
θύνων Σύμβουλος, ορίζονται με κοινή απόφαση των 
Υπουργών Εθνικής Οικονομίας, Οικονομικών και του επο- 
πτεύοντος Υπουργού. 

Εφόσον η εταιρεία έχει δανειοδοτηθεί με την εγγύηση 
του Ελληνικού Δημοσίου, στο Διοικητικό Συμβούλιο μετέ¬ 
χει ως τακτικό μέλος και ένας υπάλληλος του Γενικού Λο¬ 
γιστηρίου του Κράτους, οριζόμενος κατά τις διατάξεις του 
άρθρου 10 του Ν. 2322/1995 (ΦΕΚ 143 Α ). 

1Β. Η θητεία του Διοικητικού Συμβουλίου είναι πενταε- 
τής. 

1Γ Το υποδεικνυόμενο από την Ο.Κ.Ε. μέλος προέρχε¬ 
ται από φορείς σχετικούς με την εταιρεία και προτείνεται 
μέσα σε αποκλειστική προθεσμία δύο (2) μηνών αφότου 
ειδοποιηθεί η Ο.Κ.Ε. από το Υπουργείο Εθνικής Οικονο¬ 
μίας Η ίδια προθεσμία ισχύει και για την πρόταση εκπρο¬ 
σώπων των εργαζομένων. Αν οι προθεσμίες αυτές παρέλ- 
θουν άπρακτες, το Διοικητικό Συμβούλιο συγκροτείται και 
λειτουργεί χωρίς τα μέλη αυτά. 

1 Δ. οι εκπρόσωποι των μετόχων στο Διοικητικό Συμβού¬ 
λιο εκλέγονται από τη Γενική Συνέλευση. Η εκλογή τους 
μπορεί να ανακληθεί οποτεδήποτε με απόφαση της Γενι¬ 
κής Συνέλευσης. 

2. Ο Διευθύνων Σύμβουλος ορίζεται τηρουμένης της 
διαδικασίας του άρθρου 7 του Ν. 2414/96. 

3. Δεν επιτρέπεται η εκλογή υπαλλήλων της εταιρείας 
ως μελών του Διοικητικού Συμβουλίου με εξαίρεση το Δ/ 
ντα Σύμβουλο και τους εκπροσώπους των εργαζομέ- 
νων. 

4.0 Πρόεδρος, ο Αντιπρόεδρος και τα μέλη του Διοικη¬ 
τικού Συμβουλίου όπως και υπάλληλοι της εταιρείας μπο¬ 
ρούν να εκλέγονται μέλη Διοικητικού Συμβουλίου εται¬ 


ρειών στις οποίες η εταιρεία έχει ενδιαφέρον για την κα¬ 
λύτερη διασφάλιση και περιφρούρηση των συμφερόντων 

της. , 

5. Αν λόγω παραίτησης, θανάτου ή έκπτωσης ή για 
οποιοδήποτε λόγο μείνει κενή θέση μέλους του Διοικητι¬ 
κού Συμβουλίου, η αναπλήρωσις του μέλους γίνεται κατά 
τον τρόπο που ορίστηκε το μέλος που αναπληρώνεται και 
για όσο χρόνο απομένει μέχρι τη λήξη της θητείας του μέ¬ 
λους που αναπληρώνεται. Μέχρι την αναπλήρωσή του το 
Διοικητικό Συμβούλιο, συγκροτείται και λειτουργεί νόμιμα, 
με τα εναπομείναντα μέλη τηρουμένων των διατάξεων του 
καταστατικού περί απαρτίας. 

6. Στην πρώτη συνεδρία μετά την εκλογή του από τη Γε¬ 
νική Συνέλευση το Διοικητικό Συμβούλιο εκλέγει το Γραμ¬ 
ματέα του. 

Άρθρο 12 

Το Διοικητικό Συμβούλιο συνεδριάζει στην έδρα της 
εταιρείας. Το Διοικητικό Συμβούλιο συγκαλείται σε ημέρα 
και ώρα που ορίζεται από τον Πρόεδρο, και συνεδριάζει 
τουλάχιστον μια φορά το μήνα. 

Ο Πρόεδρος συγκαλεί το Διοικητικό Συμβούλιο σε συνε¬ 
δρίαση έκτακτα, όποτε το θεωρεί σκόπιμο ή έχει τούτο ζη¬ 
τηθεί από δύο (2) μέλη του Διοικητικού Συμβουλίου. Στην 
τελευταία περίπτωση ο Πρόεδρος υποχρεούται να συγκα¬ 
λεί τη συνεδρίαση σε ημέρα που δεν απέχει περισσότερο 
από οκτώ (8) ημέρες από την υποβολή του αιτήματος των 
Συμβούλων και να θέτει κάθε θέμα που προτείνεται α ίην 
ημερήσια διάταξη της συνεδρίασης αυτής. 

Άρθρο 14 

Πρόεδρος - Διευθύνων Σύμβουλος 

1. Ο Πρόεδρος εκπροσωπεί την εταιρεία δικαστικά και 
εξώδικα και παρακολουθεί την εφαρμογή των αποφάσεων 
του Διοικητικού Συμβουλίου. 

Ο Πρόεδρος συγκαλεί το Διοικητικό Συμβούλιο, προε- 
I δρεύει στις συνεδριάσεις τους, καθορίζει την Ημερήσια 
διάταξη των συζητήσεων, διευθύνει τις συζητήσεις και θέ- 
• τει τα θέματα σε ψηφοφορία. 

1 Υποβάλλει κατά περιοδικά διαστήματα τις προβλεπόμε- 

νες από τις ισχύουσες διατάξεις και το καταστατικό της, 

- εκθέσεις για τη λειτουργία της και απολογισμό των δρα¬ 
στηριοτήτων της. 

2. Ο Διευθύνων Σύμβουλος είναι μέλος του Διοικητικού 
Συμβουλίου και η ιδιότητά του δεν είναι ασυμβίβαστη με 

ϋ την ιδιότητα του Προέδρου του Διοικητικού Συμβουλίου. Ο 

- Διευθύνων Σύμβουλος διευθύνει την εταιρεία σύμφωνα με 
ι- τι ς αποφάσεις του Διοικητικού Συμβουλίου, εκτελεί τις 

αποφάσεις του Διοικητικού Συμβουλίου και ενεργεί μέσα 
ιι στα πλαίσια των αποφάσεων αυτών. Τ α ελάχιστα απαιτου- 
μενα προσόντα για την κατάληψη της θέσης του Διευθυ- 
ι- νοντος Συμβούλου είναι: Πτυχίο ΑΕΙ της ημεδαπής ή ισό- 
ις τιμο της αλλοδαπής και πενταετής εμπειρία σε θέση ση- 
ι- μαντικής ευθύνης και απαιτήσεων στο δημόσιο ή τον ιδιω¬ 
τικό τομέα με αντικείμενο συναφές προς το κύριο αντικει- 
ΐς μενο των δραστηριοτήτων της εταιρείας. 

Η προκήρυξη της θέσης του Διευθύνοντος Συμβούλου 
ις γίνεται με κοινή απόφαση των Υπουργών Εθνικής Οικονο- 
\/ μίας και του εποπτεύοντος Υπουργού. Με την απόφαση 
6- αυτή καθορίζεται η διαδικασία της επιλογής, εξειδικεύο¬ 
νται τα αναγκαία προσόντα και μπορεί να ορίζεται ότι για 
η . την κατάληψη της θέσης απαιτούνται και προσόντα πέραν 
ο- των ανωτέρω αναφερομένων. 

ιι- Σε περίπτωση απουσίας ή κωλύματος του Δ/ντος Συμ- 

βούλου το Διοικητικό Συμβούλιο μπορεί να αναθέσει, προ¬ 
σωρινά, με απόφαση του όλα ή μερικά από τα καθήκοντα 
του Διευθύνοντος Συμβούλου σε άλλο Σύμβουλο ή υπάλ¬ 
ληλο της εταιρείας. 

Αρθρο 15Α 

Συμβούλιο Διεύθυνσης - Γενικοί Διευθυντές 

1. Στην εταιρεία λειτουργεί Συμβούλιο Διεύθυνσης, με 
κύρια αποστολή το συντονισμό και την εξασφάλιση της 
απαραίτητης συνοχής της λειτουργίας της εταιρείας, την 
επίλυση σημαντικών προβλημάτων της τρέχουσας διαχεί¬ 
ρισης, τη λήψη αποφάσεων για προμήθειες ή αναθέσεις 
έργων μέχρι το τιθέμενο από το Διοικητικό Συμβούλιο χρη¬ 
ματικό όριο και την άσκηση κάθε άλλης αρμοδιότητας που 
του εκχωρεί το Διοικητικό Συμβούλιο. Στο Συμβούλιο 
Διεύθυνσης μετέχει ως Πρόεδρος ο Διευθύνων Σύμβου¬ 
λος και οι Γ ενικοί Διευθυντές ή, αν υπάρχει μόνο ένας Γ ε¬ 
νικός Διευθυντής, αυτός και οι Διευθυντές ή, σε κάθε 
άλλη περίπτωση, οι Διευθυντές. Το Διοικητικό Συμβούλιο 
εγκρίνει τον Κανονισμό Λειτουργίας του Συμβουλίου Διεύ¬ 
θυνσης μετά από πρόταση του Διευθύνοντος Συμβού¬ 
λου. 

2. Οι Γενικοί Διευθυντές είναι ανώτατα στελέχη της 
εταιρείας, εκτός οργανικών θέσεων, προΐστανται αυτοτε¬ 
λών τομέων δράσης της και ορίζονται με απόφαση του 
Διοικητικού Συμβουλίου, που εκδίδεται μετά από πρόταση 
του Διευθύνοντος Συμβούλου, όπου προσδιορίζονται και 
οι αρμοδιότητες ενός εκάστου. 

3. Οι Γενικοί Διευθυντές επιλέγονται από εξειδικευμένα 
στελέχη διοίκησης από το προσωπικό της Εταιρείας ή 
εκτός αυτού με απόσπαση ή με σύναψη ειδικής σύμβα¬ 
σης. 

4. Η αναγκαιότητα διορισμού Γ ενικών Διευθυντών υπό- 
κειται στην κρίση του Διοικητικού Συμβουλίου, το οποίο 
καθορίζει τον αριθμό και τις αρμοδιότητές τους, καθώς 
και τον τρόπο λειτουργίας του Συμβουλίου Διεύθυνσης. 

ΚΕΦΑΛΑΙΟ Δ - 

Γ ενική Συνέλευση των μετόχων 
Άρθρο 16 
Αρμοδιότητες 

1. Η Γ ενική Συνέλευση των μετόχων είναι το ανώτατο 
όργανο της Εταιρείας και αποφασίζει για κάθε υπόθεση 
που αφορά την εταιρεία. 

2. Η Γενική Συνέλευση των μετόχων είναι η μόνη αρμό¬ 
δια να αποφασίζει για τα εξής: 

α) Τροποποιήσεις του Καταστατικού. Τέτοιες θεωρού¬ 
νται και οι αυξήσεις ή μειώσεις του εταιρικού κεφαλαίου, 
με εξαίρεση αυτές που αναφέρονται στις παρ. 1 και 2 του 
άρθρου 6 του παρόντος. 

β) Εκλογή των μελών του Διοικητικού Συμβουλίου και 
των ελεγκτών με την επιφύλαξη των διατάξεων των παρα¬ 
γράφων 1 Α, 1Γ, 5 του άρθρου 11 και των άρθρων 29 και 
30 αυτού του Καταστατικού. 

γ) Έγκριση των ετήσιων οικονομικών καταστάσεων. 

δ) Διάθεση των ετησίων κερδών. 

ε) Έκδοση ομολογιακού δανείου όπως καινομολογιών 
σύμφωνα με τα άρθρα 3α, 3β και 3γ του Κ.Ν. 2190/1920. 

στ) Συγχώνευση, παράταση της διάρκειας ή διάλυση της 
εταιρείας και διορισμό εκκαθαριστών. 


3. Κατά τα λοιπά η Γ ενική Συνέλευση των μετόχων απο¬ 
φασίζει σε κάθε πρόταση του Διοικητικού Συμβουλίου. 

Αρθρο 21 
Τακτικός Ελεγχος 

1. Ο τακτικός έλεγχος της οικονομικής διαχείρισης και 
των ετησίων λογαριασμών (ετήσιων οικονομικών καταστά¬ 
σεων) της εταιρείας, όπως και τα υπόλοιπα καθήκοντα 
των ελεγκτών ασκούνται σύμφωνα με το Νόμο από ένα 
ορκωτό λογιστή που επιλέγεται μαζί με τον αναπληρωτή 
του από την προηγούμενη Γ ενική Συνέλευση των μετόχων 
από κατάλογο ορκωτών λογιστών που καταρτίζει το Επο¬ 
πτικό Συμβούλιο του Σώματος Ορκωτών Λογιστών. Ο διο¬ 
ρισμός και η για οποιοδήποτε λόγο παύση των ορκωτών 
λογιστών μαζί με τα στοιχεία ταυτότητας, υποβάλλεται σε 
δημοσιότητα, σύμφωνα με τις διατάξεις που ισχύουν. 

Μέσα σε πέντε (5) ημέρες από τη συνεδρίαση της Γ ενι¬ 
κής Συνέλευσης των μετόχων που όρισε τους ελεγκτές η 
εταιρεία πρέπει να τους ανακοινώσει το διορισμό τους. 
Εφόσον μέσα σε προθεσμία πέντε (5) ημερών δεν απο¬ 
ποιηθούν το διορισμό τους θεωρούνται ότι τον έχουν απο¬ 
δεχθεί και έχουν τις ευθύνες και τις υποχρεώσεις του άρ¬ 
θρου 37 του Κωδικοποιημένου Νόμου 2190/1920. 

2. Με κοινή απόφαση των Υπουργών Εθνικής Οικονο¬ 
μίας και Οικονομικών δύναται να ανατίθεται σε ελεγκτικές 
εταιρείες ο διαχειριστικός έλεγχος της εταιρείας, σύμ¬ 
φωνα με τις διατάξεις της παρ. 11 του άρθρου 38 του Ν. 
2065/1992 (ΦΕΚ 113Α ) και του άρθρου 3 του Ν. 2362/ 
1995 (ΦΕΚ 247 Α ). 

Άρθρο 22Α 

Στρατηγικό - Επιχειρησιακό Σχέδιο 

1. Η εταιρεία υποχρεούται να καταρτίζει: 

α) Το Στρατηγικό Σχέδιο (Σ.Σ.), που καθορίζει, στο πλαί¬ 
σιο της γενικότερης κυβερνητικής πολιτικής, τους μακρο¬ 
χρόνιους βασικούς στόχους για την εκπλήρωση των σκο¬ 
πών της εταιρείας και τις μεθόδους πραγματοποίησής 
τους. 

β) Το Επιχειρησιακό Σχέδιο (Ε.Σ.) με διάρκεια τριών (3) 
έως πέντε (5) ετών. Το Επιχειρησιακό Σχέδιο εξειδικεύει 
τους στόχους του Στρατηγικού Σχεδίου και τις μεθόδους 
πραγματοποίησής τους για καθένα από τα έτη της διάρ- 
κειάς του. Τόσο το Στρατηγικό Σχέδιο (Σ.Σ.) όσο και το 
Επιχειρησιακό Σχέδιο (Ε.Σ.) καταρτίζονται σύμφωνα με τα 
οριζόμενα στο άρθρο 3 του Ν. 2414/96. 

Άρθρο 22Β 

Συμβόλαιο Διαχείρισης - Ελεγχος της τήρησής του 

1. Μεταξύ του Προέδρου του Διοικητικού Συμβουλίου 
και του Διευθύντος Συμβούλου αφενός και του Δημοσίου 
εκπροσωπουμένου από τον Υπουργό Εθνικής Οικονομίας 
και τον εποπτεύοντα Υπουργό αφετέρου συνάπτεται Συμ¬ 
βόλαιο Διαχείρισης, σύμφωνα με τα οριζόμενα στο άρθρο 
4 του Ν. 2414/96. 

Άρθρο 23 

Εταιρική χρήση - Ετήσιες οικονομικές καταστάσεις 

- Δημοσίευση 

1. Η εταιρική χρήση έχει δωδεκάμηνη διάρκεια, αρχίζει 
την 1η ίανουαρίου και λήγει την 31η Δεκεμβρίου κάθε 
χρόνου. 

2. Στο τέλος κάθε εταιρικής χρήσης το Διοικητικό Συμ¬ 
βούλιο κλείνει τους λογαριασμούς, συντάσσει λεπτομερή 
απογραφή της περιουσίας της εταιρείας και καταρτίζει τις 

ετήσιες οικονομικές καταστάσεις σύμφωνα με ισχ “°“· 
σες διατάξεις (άρθρα 42α, 42β, 42γ, 42δ, 43, 43α, 43β, 

111 και 112 του Κ.Ν. 2190/20 ως ισχύει). 

3. Οι ετήσιες οικονομικές καταστάσεις πειρλαμβά- 
νουν: 

α) τον ισολογισμό 

β) το λογαριασμό «Αποτελέσματα Χρήσεως» 
γ) τον «Πίνακα διαθέσεως αποτελεσμάτων» 

δ) το προσάρτημα , 

Οι παραπάνω καταστάσεις αποτελούν ενιαίο σύνολο, 
ελέγχονται σύμφωνα με τις διατάξεις που ισχύουν και εμ¬ 
φανίζουν με σαφήνεια την πραγματική εικόνα της περιου¬ 
σιακής διάρθρωσης, της χρηματοοικονομικής θέσης και 
των αποτελεσμάτων χρήσεως της εταιρείας. 

4. Οι οικονομικές καταστάσεις συνοδευόμενες από το 
πιστοποιητικό των ορκωτών λογιστών και από την έκθεση 
του Διοικητικού Συμβουλίου υποβάλλονται προς έγκριση 
στη Γενική Συνέλευση των μετόχων. 

5. Για να ληφθεί από τη Γ ενική Συνέλευση των μετόχων 
έγκυρη απόφαση πάνω στις οικονομικές καταστάσεις που 
έχουν εγκριθεί από το Διοικητικό Συμβούλιο πρέπει να 
έχουν ειδικά θεωρηθεί από: 

α) τον Πρόεδρο ή το Διευθύνοντα ή Εντεταλμένο Σύμ¬ 
βουλο ή σε περίπτωση που δεν υπάρχει κανένας απ' αυ¬ 
τούς, ένα μέλος του Διοικητικού Συμβουλίου που ορίζεται 
από αυτό. 

β) τον Υπεύθυνο για τη Γ ενική Διεύθυνση της Εταιρείας, 
γ) τον Υπεύθυνο για τη Διεύθυνση του Λογιστηρίου. 

Οι παραπάνω σε περίπτωση διαφωνίας από πλευράς νο¬ 
μιμότητας του τρόπου κατάρτισης των οικονομικών κατα¬ 
στάσεων, οφείλουν να εκθέτουν έγγραφα τις αντιρρήσεις 
τους στη Γενική Συνέλευση των μετόχων. 

6. Η Έκθεση διαχείρισης του Διοικητικού Συμβουλίου 
πρέπει να παρέχει την πραγματική εικόνα της εξέλιξης 
των εργασιών και της οικονομίας θέσης της εταιρείας και 
να περιλαμβάνει κάθε στοιχείο που προβλέπεται από τις 
ισχύουσες διατάξεις, καθώς και πληροφορίες για την προ- 
βλεπόμενη πορεία της εταιρείας και για τις δραστηριότη- 
τές της στον τομέα της έρευνας και της ανάπτυξης. 

7. Το Διοικητικό Συμβούλιο οφείλει να δημοσιεύει τον 
Ισολογισμό της εταιρείας, τον λογαριασμό «Αποτελέ¬ 
σματα Χρήσεως» και τον «Πίνακα διάθεσης των αποτελε¬ 
σμάτων» μαζί με το πιστοποιητικό ελέγχου των ορκωτών 
λογιστών είκοσι (20) τουλάχιστον ημέρες πριν από τη συ¬ 
νεδρίαση της Γενικής Συνέλευσης των μετόχων. 

Η δημοσίευση πρέπει να γίνει σε μία ημερήσια πολιτική 
εφημερίδα και σε μία ημερήσια οικονομική εφημερίδα 
που εκδίδονται στην Αθήνα και πληρούν τις προϋποθέσεις 
που πρσβλέπονται από τις διατάξεις που ισχύουν και στο 
ΦΕΚ (ΤΑΕ και ΕΠΕ). 

Επίσης οι ετήσιες οικονομικές καταστάσεις μαζί με τις 
εκθέσεις του Διοικητικού Συμβουλίου και των ελεγκτών 
της εταιρείας δημοσιεύονται σύμφωνα με τα άρθρα 7α και 
7 β χου Ν. 2190/1920 όπως τροποποιήθηκε από το Π.Δ. 
409/1986, και Π.Δ. 498/87. 

8 Αντίγραφα των ετήσιων οικονομικών καταστάσεων 
μαζί με την έκθεση του Διοικητικού Συμβουλίου και την 
έκθεση των ελεγκτών υποβάλλονται στην αρμόδια επο¬ 
πτική αρχή είκοσι (20) τουλάχιστον ημέρες πριν από την 
ημέρα της Γενικής Συνέλευσης των μετόχων. 

9. Μέσα σε 20 ημέρες από την έγκριση των ετήσιων οι¬ 
κονομικών καταστάσεων από την τακτική Γενική Συνέ¬ 
λευση των μετόχων υποβάλλεται στην αρμόδια εποπτική 
αρχή αντίγραφο των πρακτικών της Γ ενικής Συνέλευσης 


των μετόχων μαζί με το αντίγραφο των ετήσιων οικονομι¬ 
κών καταστάσεων που εγκρίθηκαν. 

10. Η Εταιρεία υποβάλλει, εκτός από τα αναφερόμενα 
στην προηγούμενη παράγραφο, και ενοποιημένους ισολο¬ 
γισμούς για τις θυγατρικές της εταιρείες. 

Η απόφαση αυτή να δημοσιευθεί στην Εφημερίδο της 
Κυβερνήσεως. 

Αθήνα, 19 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 


Αριθ. Δ1 /Γ/Φ15/20810 < 2 ) 

Προσαρμογή καταστατικού της «ΕΛΛΗΝΙΚΑ ΚΑΥΣΙΜΑ - 

ΟΡΥΚΤΕΛΑΙΑ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟ¬ 
ΡΙΚΗ ΕΤΑΙΡΙΑ (ΕΚΟ ΑΒΕΕ)» στο Νόμο 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1 παρ. 1 και 2 παρ. 1 του Ν. 
2414/1996 «Εκσυγχρονισμός των Δημοσίων Επιχειρήσεων 
και Οργανισμών και άλλες διατάξεις» (ΦΕΚ 135Α/ 
25.6.1996). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985). 

3. Τις διατάξεις του Π.Δ. 437/1985 «Καθορισμός και 
ανακατανομή των αρμοδιοτήτων των Υπουργείων» (ΦΕΚ 
157/Α71985). 

4. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1996). 

5. Τις διατάξεις του Π.Δ. 381/1989 «Οργανισμός του 
Υπουργείου Βιομηχανίας, Ενέργειας και Τεχνολογίας» 
(ΦΕΚ 168/Α/1989). 

6. Τις διατάξεις του Π.Δ. 138/1993 «Περί οργανισμού του 
Υπουργείου Εθνικής Οικονομίας» (ΦΕΚ 55/Α/ 1993). 

7. Το με αριθμό 22968/ΔΕΚΟ 837/2.7.1996 έγγραφο 
του Υπουργείου Εθνικής Οικονομίας (Γενική Δ/νση Οικο¬ 
νομικής Πολιτικής) με το οποίο καθορίζεται η 30η Σεπτεμ¬ 
βρίου 1996 ως προθεσμία υποβολής των σχετικών με την 
προσαρμογή του καταστατικού της Εταιρείας ΕΚΟ ΑΒΕΕ 
στις διατάξεις του Ν. 2414/1996. 

8 Τη με αριθμό 604/1996 απόφαση του Διοικητικού 
Συμβουλίου της ΕΚΟ ΑΒΕΕ, η οποία εγκρίνει την απαιτού¬ 
με νη προσαρμογή. 

9. Το από 25.11.1996 έγγραφο της ΕΚΟ ΑΒΕΕ προς το 

Υπουργείο Ανάπτυξης. . 

10. Το γεγονός ότι η απόφαση αυτή δεν προκαλει δα¬ 
πάνη στον Κρατικό Προϋπολογισμό, αποφασίζουμε: 

Την έγκριση της προσαρμογής στις διατάξεις του Ν. 
2414/1996 του καταστατικού της Ανώνυμης Εταιρείας με 
την επωνυμία «ΕΛΛΗΝΙΚΑ ΚΑΥΣΙΜΑ ΟΡΥΚΤΕΛΑΙΑ ΑΝΩ¬ 
ΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ» με τις 
τροποποιήσεις που προτείνονται στην με αριθμό 604/ 
25.9.96 απόφαση του Διοικητικού Συμβουλίου της ίδιας 
εταιρείας των άρθρων 9 , 1 0,11,13,18 και 19 ως εξής. 
Άρθρο 9 

Όργανα Διοίκησης 

Όργανα διοίκησης της Εταιρείας είναι: 
α) Το Διοικητικό Συμβούλιο 

β) Ο Διευθύνων Σύμβουλος 
γ) Το Συμβούλιο Διεύθυνσης 

Αρθρο 10 

Σύνθεση - θητεία Διοικητικού Συμβουλίου 

1. Η Εταιρεία διοικε'παι από Διοικητικό Συμβούλιο που 
αποτελείται από επτά (7) ως ένδεκα (11) συμβούλους, 
που εκλέγονται από τη Γενική Συνέλευση των μετόχων 
της Εταιρείας για πενταετή θητεία, που αρχίζει από την 
επομένη της ημέρας που εξελέγησαν, λήγει την αντί¬ 
στοιχη ημερομηνία του πέμπτου από της ενάρξεως της 
θητείας του έτους και παρατείνεται αυτόματα μέχρι την 
επομένη ημέρα της πρώτης τακτικής Γενικής Συνέλευσης 
μετά τη λήξη της θητείας του. Ο αριθμός των μελών του 
Διοικητικού Συμβουλίου είναι πάντα περιττός. 

2. Το Διοικητικό Συμβούλιο αποτελείται από τους εκ¬ 
προσώπους των μετόχων, δύο εκπροσώπους των εργαζο¬ 
μένων στην εταιρεία με σύμβαση εξαρτημένης εργασίας 
που εκλέγονται με άμεση και καθολική ψηφοφορία, ένα 
πρόσωπο που υποδεικνύεται από την Οικονομική και Κοι¬ 
νωνική Επιτροπή (Ο.Κ.Ε.) σύμφωνα με το νόμο και τους 
εκπροσώπους του Δημοσίου μεταξύ των οποίων ο Πρόε¬ 
δρος και ο Διευθύνων Σύμβουλος της Εταιρείας που ορί¬ 
ζονται σύμφωνα με το Ν. 2414/1996. Εάν οι εκπρόσωποι 
των εργαζομένων και της Ο.Κ.Ε. δεν υποδειχθούν μέσα 
στη νόμιμη προθεσμία το Δ.Σ. συγκροτείται και λειτουργεί 
χωρίς τα μέλη αυτά. 

3. Τα μέλη του Διοικητικού Συμβουλίου μπορούν να ξα- 
ναεκλεγούν και είναι ελεύθερα ανακλητοί. 

4. Το Διοικητικό Συμβούλιο μπορεί να εκλέξει αμέσως 
προσωρινό Σύμβουλο προς συμπλήρωση κενού που δη- 
μιουργείταιαπό θάνατο, παραίτηση ή έκπτωση από οποιο- 
δήποτε λόγο Συμβούλου για τον υπόλοιπο χρόνο της θη¬ 
τείας του, τηρουμένων αναλόγως για τους εκπροσώπους 
του Δημοσίου, της ΟΚΕ, και των εργαζομένων, των ρυθμί¬ 
σεων της παραγράφου 2 του παρόντος άρθρου και η 
εκλογή αυτή πρέπει να κυρωθεί στη πρώτη Γ ενική Συνέ¬ 
λευση των μετόχων της εταιρείας που θα συνέλθει μετά 
την παραπάνω αναφερόμενη προσωρινή εκλογή Συμβού¬ 
λου από το Διοικητικό Συμβούλιο. Μέχρι την αντικατά¬ 
σταση αυτή το Δ.Σ. λειτουργεί νομίμως με τα λοιπά μέλη. 

5. Οι πράξεις των κατά τη διάταξη της προηγουμένης 
παραγράφου 4 του παρόντος άρθρου εκλεγομένων προ¬ 
σωρινών Συμβούλων και στην περίπτωση που τυχόν δεν θα 
επικυρωθεί η εκλογή αυτών από τη Γ ενική Συνέλευση των 
μετόχων της εταιρείας, θεωρούνται έγκυρες. 

Άρθρο 11 

Συμβόλαιο διαχείρισης - Έλεγχος της τήρησής του 

1. Μεταξύ του Προέδρου του Διοικητικού Συμβουλίου 
και του Διευθύνοντος Συμβούλου της εταιρείας αφενός 
και του Δημοσίου νόμιμα εκπροοωπουμένου αφετέρου 
συνάπτεται «Συμβόλαιο Διαχείρισης», σύμφωνα με το άρ¬ 
θρο 4 Ν. 2414/1996. 

Άρθρο 13 

Πρόεδρος - Διευθύνων Σύμβουλος 

1. Στην πρώτη συνεδρίαση μετά την εκλογή του το Διοι¬ 
κητικό Συμβούλιο συνέρχεται και συγκροτείται σε σώμα 
και εκλέγει (α) μεταξύ των μελών του τον ορισθέντα από 
το Δημόσιο Πρόεδρο, έναν ή δύο Αντιπροέδρους και (β) το 
Γραμματέα. Στις συνεδριάσεις του Διοικητικού Συμβου¬ 
λίου προεδρεύει ο Πρόεδρός του. 


Ο Πρόεδρος του Διοικητικού Συμβουλίου συντάσσει την 
ημερήσια διάταξη, προσκαλεί τα μέλη του γραπτά (με επι¬ 
στολή, τηλεγράφημα, τηλετύπημα ή τηλεομοιοτυπία) 
προίσταται και διευθύνει τις συνεδριάσεις και ενεργεί 
κάθε πράξη αρμοδιότητάς του που προβλέπεται από το 
Νόμο ή το Καταστατικό αυτό. Σε περίπτωση απουσίας ή 
κωλύματος του Προέδρου, τις εκ του παρόντος Καταστα¬ 
τικού και του Νόμου αρμοδιότητες και εξουσίες, ασκεί 
ένας των Αντιπροέδρων. 

2. Το Διοικητικό Συμβούλιο εκλέγει μεταξύ των μελών 
του τον ορισθέντα από το Δημόσιο Διευθύνοντα Σύμβουλο 
της εταιρείας. 

3. Η ιδιότητα του Διευθύνοντος Συμβούλου δεν είναι 
ασυμβίβαστη με την ιδιότητα του Προέδρου του Δ.Σ. 

4. Τα ελάχιστα απαιτούμενα προσόντα για την κατά¬ 
ληψη της θέσης του Διευθύνοντος Συμβούλου είναι πτυ¬ 
χίου Α.Ε.Ι. της ημεδαπής ή ισότιμο της αλλοδαπής και πε¬ 
νταετής εμπειρία σε θέση σημαντικής ευθύνης και απαι¬ 
τήσεων στο Δημόσιο ή στον ιδιωτικό τομέα, με αντικεί¬ 
μενο συναφές προς το κύριο αντικείμενο των δραστηριο¬ 
τήτων εταιρείας. 

5. Η προκήρυξη της θέσης του Διευθύνοντος Συμβού¬ 
λου γίνεται σύμφωνα με το άρθρο 7 του Ν. 2414/1996. 

Άρθρο 18 

Αρμοδιότητες Διοικητικού Συμβουλίου 

1. Το Διοικητικό Συμβούλιο είναι το ανώτατο διοικητικό 
όργανο της εταιρείας και είναι αρμόδιο να διαμορφώνει τη 
στρατηγική και την πολιτική ανάπτυξης της εταιρείας, να 
εποπτεύει και ελέγχει τη διαχείριση της περιουσίας της 
αρμόδιο να αποφασίζει για κάθε πράξη που αφορά στη 
διοίκηση της εταιρείας, στη διαχείριση, στην εν γένει επι¬ 
δίωξη του σκοπού της και εκπροσωπεί την εταιρεία. Απο¬ 
φασίζει για όλα γενικά τα ζητήματα που αφορούν την εται¬ 
ρεία μέσα στα πλαίσια του εταιρικού σκοπού, με εξαίρεση 
εκείνα που σύμφωνα με το νόμο ή αυτό το καταστατικό 
ανήκουν στην αποκλειστική αρμοδιότητα της Γ ενικής Συ¬ 
νέλευσης. 

2. Ειδικότερα το Διοικητικό Συμβούλιο έχει το δικαίωμα 
να ενεργεί τις παρακάτω ενδεικτικά και όχι περιοριστικά 
αναφερόμενες πράξεις, όπως: 

Να κανονίζει τα των εργασιών και εσωτερικής λειτουρ¬ 
γίας της εταιρείας των Υποκαταστημάτων (στο εσωτερικό 
και στο εξωτερικό), να καθορίζει την περιφέρεια, τους 
όρους λειτουργίας, τη φύση και την έκταση των εργασιών 
αυτών, καθώς επίσης και τα δικαιώματα των Διευθυντών 
και των Πρακτόρων αυτών. 

Να επιβλέπει και να ελέγχει κάθε δαπάνη σχετική με τη 
λειτουργία του κέντρου ως και των Υποκαταστημάτων και 
Πρατηρίων ή Πρακτορείων. 

Να διορίζει και κατά την κρίση του όλο το προσωπικό 
της εταιρείας, να προσδιορίζει τους μισθούς, αποδοχές 
και επιδόματα εφόσον δεν τυγχάνουν μέλη του Διοικητι¬ 
κού Συμβουλίου οπότε αρμόδια προς τούτο τυγχάνει η Τα¬ 
κτική Γενική Συνέλευση με ειδική απόφαση. 

Να συντάσσει τις ετήσιες οικονομικές καταστάσεις της 
εταιρείας. 

Να υποβάλει προς την τακτική Γ ενική Συνέλευση έκ¬ 
θεση των πεπραγμένων και σχετικών λογαριασμών της 
εταιρείας. 

Να συγκαλεί τη Γενική Συνέλευση των μετόχων και να 
καταρτίζει την ημερήσια διάταξη. 

Να αποφασίζει κάθε πράξη με την οποία αποκτώνται δι- 

καιώματα ή συνομολογούνται υποχρεώσεις, ν’ αποκτά κι¬ 
νητά ή ακίνητα, απαλλοτριώνει, ενεχυριάζει, εκμισθώνει 
αυτά ή παραχωρεί επ’ αυτών υποθήκες ή άλλα εμπράγ¬ 
ματα ή ενοχικά δικαιώματα, δανείζει, ή δανείζεται χρή¬ 
ματα υπό οποιουσδήποτε όρους, πλην δι’ εκδόσεως ομο¬ 
λογιών, ως και ομολογιών στις οποίες αναφέρεται το άρ¬ 
θρο 3α του Κ.Ν. 2190/1920 ως ισχύει, συμψηφίζει και 
συμβιβάζεται επί απαιτήσεων, συνάπτει συνυποσχετικά, 
διορίζει διαιτητές, αποφασίζει περί εγέρσεως αγωγών, 
διεξαγωγής δικών, υπεραοπίσεως συμβιβασμού ή εγκατα- 
λείψεως δικών ως και ενδίκων μέσων από αυτήν και ενα¬ 
ντίον της (περιλαμβανομένης και αποδοχής αποφάσεως, 
παραιτήσεως όλου ή μέρους δικών), εγγραφής, εξαλεί- 
ψεως υποθηκών, προσημειώσεων ή άρσεως κατασχέ¬ 
σεων. 

Να προσδιορίζει τις Τράπεζες στις οποίες θα τηρούνται 
οι λογαριασμοί της εταιρείας, ν’ αποφασίζει περί ιδρύ- 
σεως ή συστάσεως εργοστασίων και άλλων εγκαταστά¬ 
σεων στην ημεδαπή ή στην αλλοδαπή για το σκοπό της 
εταιρείας, να εκχωρεί απαιτήσεις της εταιρείας, να συνά¬ 
πτει οποιεσδήποτε συμβάσεις και να συνομολογεί οποιοσ¬ 
δήποτε υποχρεώσεις είτε επ’ ονόματι μόνον της εται¬ 
ρείας, είτε και σε συνεργασία με τρίτους. 

Να αποφασίζει την ίδρυση ή κατάργηση υποκαταστημά¬ 
των, πρατηρίων και πρακτορείων στην Ελλάδα ή αλλού κα¬ 
θορίζοντας τη φύση και έκταση των εργασιών τούτων και 
τους αντιπροσώπους της εταιρείας στην ημεδαπή και 
στην αλλοδαπή, καθορίζοντας συγχρόνως τις υποχρεώ¬ 
σεις, τα δικαιώματά τους, αποδοχές, μισθούς και λοιπές 
αμοιβές τούτων, εφόσον δεν πρόκειται περί μελών του 
Διοικητικού Συμβουλίου. 

Να προτείνει στη Γενική Συνέλευση των μετόχων τις 
κρατήσεις προς σχηματισμό τακτικού ή εκτάκτου αποθε- 
ματικού κεφαλαίου, να προτείνει τα διανεμητέα στους με¬ 
τόχους μερίσματα και υποβάλλει στη Γενική Συνέλευση 
προτάσεις για προσθήκες ή τροποποιήσεις του Καταστα¬ 
τικού. 

- Να αποφασίζει για το Στρατηγικό Σχέδιο (Σ.Σ.) της 
εταιρείας, να καθορίζει στο πλαίσιο της γενικότερης κυ¬ 
βερνητικής πολιτικής, τους μακροχρόνιους βασικούς στό¬ 
χους για την εκπλήρωση των σκοπών της εταιρείας και τις 
μεθόδους πραγματοποίησής τους και να υποβάλει προς 
έγκριση το Σ.Σ. στην αρμόδια Αρχή σύμφωνα με το άρθρο 
3 του Ν. 2414/1996. 

- Να αποφασίζει για το Επιχειρησιακό Σχέδιο (Ε.Σ.) της 
εταιρείας και να υποβάλει αυτό για έγκριση στην αρμόδια 
Αρχή σύμφωνα με το άρθρο 3 του Ν. 2414/1996. Το Ε.Σ. 
είναι διάρκειας τριών έως 5 ετών, εξειδικεύει τους στό¬ 
χους του Σ.Σ. και τις μεθόδους πραγματοποίησής τους για 
καθένα από τα έτη της διάρκειάς του, περιλαμβάνει επί 
μέρους σχέδια που περιγράφουν τους στόχους και τις 
δραστηριότητες κάθε υπηρεσιακής ή επιχειρησιακής μο¬ 
νάδας, διεύθυνσης ή τομέα, για κάθε διάρκειά του. Σε 
κάθε Επιχειρησιακό Σχέδιο α) περιγράφονται οι στοχοι 
που επιδιώκονται εκφρασμένοι σε ποσά, β) προσδιορίζε¬ 
ται ο χρόνος πραγματοποίησής τους, γ) προσδιορίζονται 
τα μέσα και οι ενέργειες που προορίζονται για το σκοπό 
αυτό, δ) αποτιμάται το κόστος πραγματοποίησης των στό¬ 
χων αυτών, ε) καθορίζονται οι εσωτερικές διαδικασίες πα¬ 
ρακολούθησης και ελέγχου της πραγματοποίησης των 
στόχων αυτών. 

- Να αποφασίζει σε επείγουσες περιπτώσεις περιορι¬ 
σμένης έκτασης αναμόρφωση του Ε.Σ. για τη βελτίωση 
του αποτελέσματος της εταιρείας. 

- Να συντάσσει ετήσια έκθεση πεπραγμένων που πε¬ 


ριέχει όλα τα οικονομικά στοιχεία που αφορούν τους συ¬ 
γκεκριμένους, από το Επιχειρησιακό Σχέδιο και το Συμβό¬ 
λαιο Διαχείρισης Στόχων ως την έκθεση δικαιολόγησης 
ενδεχόμενης αλλαγής σ’ επείγουσες περιπτώσεις του 
Επιχειρησιακού Σχεδίου και να υποβάλλει τις εκθέσεις αυ¬ 
τές στην αρμόδια Αρχή. 

3. Το Διοικητικό Συμβούλιο μπορεί να αναθέτει για όσο 
χρονικό διάστημα και κάτω από οποιεσδήποτε προϋποθέ¬ 
σεις κάθε φορά κρίνει σκόπιμο, την άσκηση όλων ή μερι¬ 
κών από τις αρμοδιότητες και εξουσίες του (με εξαίρεση 
τις περιπτώσεις στις οποίες ο Νόμος ή το Καταστατικό 
απαιτούν συλλογική ενέργεια του Διοικητικού Συμβου¬ 
λίου), σε ένα ή περισσότερα πρόσωπα από τα μέλη του, 
Γενικούς Διευθυντές, Διευθυντές ή άλλους υπαλλήλους 
της εταιρείας ή και τρίτους ή Επιτροπές ή Συμβούλια κα¬ 
θορίζονται κάθε φορά και τη δικαιοδοσία τους και τις δε- 
σμεύουσες την εταιρεία υπογραφές. Πάντως οι αρμοδιό¬ 
τητες του Διοικητικού Συμβουλίου τελούν υπό την επιφύ¬ 
λαξη των άρθρων 10 και 23α του Κ.Ν. 2190/1920, όπως 
ισχύουν. 

4. Πράξεις του Διοικητικού Συμβουλίου, ακόμα και αν εί¬ 
ναι εκτός του εταιρικού σκοπού, δεσμεύουν την εταιρεία 
απέναντι στους τρίτους, εκτός αν αποδειχθεί ότι ο τρίτος 
γνώριζε την υπέρβαση του εταιρικού σκοπού ή ώφειλε να 
την γνωρίζει. Δεν συνιστά απόδειξη μόνη η τήρηση των 
διατυπώσεων δημοσιότητας ως προς το καταστατικό της 
εταιρείας ή τις τροποποιήσεις του. 

5. Περιορισμοί της εξουσίας του Διοικητικού Συμβου¬ 
λίου από το Καταστατικό ή από απόφαση της Γ ενικής Συ¬ 
νέλευσης δεν αντιτάσσονται στους καλόπιστους τρίτους, 
ακόμη και αν έχουν υποβληθεί στις διατυπώσεις δημοσιό¬ 
τητας. 

6. Ο Πρόεδρος του Διοικητικού Συμβουλίου, κάθε Αντι¬ 
πρόεδρος και οποιοσδήποτε ορισθεί από το Διοικητικό 
Συμβούλιο Σύμβουλος ή υπάλληλος της εταιρείας εκπρο¬ 
σωπούν την εταιρεία ενώπιον των ελληνικών και ξένων δι¬ 
καστηρίων κάθε βαθμού και δικαιοδοσίας, δίδουν τους 
επιβαλλόμενους και για λογαριασμό της εταιρείας όρκους, 
υποβάλλουν μηνύσεις και εγκλήσεις και ενεργούν κάθε δι¬ 
καστική πράξη που απαιτεί αυτοπρόσωπη εμφάνιση και 
παράσταση. 

Άρθρο 19 

Συμβούλιο Διεύθυνσης - Γενικοί Διευθυντές 

1. Στην εταιρεία λειτουργεί συμβούλιο διεύθυνσης, με 
κύρια αποστολή το συντονισμό και την εξασφάλιση της 
απαραίτητης συνοχής της λειτουργίας της εταιρείας, την 
επίλυση σημαντικών προβλημάτων της τρέχουσας διαχεί¬ 
ρισης, τη λήψη αποφάσεων για προμήθειες ή αναθέσεις 
έργων μέχρι το τιθέμενο από το Δ.Σ. χρηματικό όριο και 
την άσκηση κάθε άλλης αρμοδιότητας που του εκχωρεί το 
Δ.Σ. Στο συμβούλιο διεύθυνσης μετέχει ως Πρόεδρος ο 
Διευθύνων Σύμβουλος και οι γενικοί διευθυντές ή αν 
υπάρχει μόνο ένας γενικός διευθυντής, αυτός και οι διευ¬ 
θυντές ή, σε κάθε άλλη περίπτωση, οι διευθυντές. Το Δ.Σ. 
εγκρίνει τον Κανονισμό Λειτουργίας του συμβουλίου διεύ¬ 
θυνσης μετά από πρόταση του Διευθύνοντος Συμβού¬ 
λου. 

2. Οι γενικοί διευθυντές είναι ανώτατα στελέχη της 
εταιρείας εκτός οργανικών θέσεων, προΐστανται αυτοτε¬ 
λών τομέων δράσης της και ορίζονται με απόφαση του 
Δ.Σ., που εκδίδεται μετά από πρόταση του Διευθύνοντος 
Συμβούλου, όπου προσδιορίζονται και οι αρμοδιότητες 
ενός εκάστου. 

3. Οι γενικοί διευθυντές επιλέγονται από εξειδικευμένα 
στελέχη διοίκησης από το προσωπικό της εταιρείας επι¬ 
χείρησης ή εκτός αυτού με απόσπαση ή με σύναψη ειδι¬ 
κής σύμβασης. 

4. Η αναγκαιότητα διορισμού γενικών διευθυντών υπό- 
κειται στην κρίση του Δ.Σ., το οποίο καθορίζει τον αριθμό 
και τις αρμοδιότητές τους, καθώς και τον τρόπο λειτουρ¬ 
γίας του συμβουλίου διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

- +- 

Αριθ. Δ1/Γ/Φ6/21339 (3) 

Προσαρμογή καταστατικού της Ανώνυμης Εταιρείας με 

την επωνυμία «ΔΗΜΟΣΙΑ ΕΠΙΧΕΙΡΗΣΗ ΠΕΤΡΕΛΑΙΟΥ - 

ΕΡΕΥΝΑ ΚΑΙ ΕΚΜΕΤΑΛΛΕΥΣΗ ΥΔΡΟΓΟΝΑΝΘΡΑ¬ 
ΚΩΝ Α.Ε. (ΔΕΠ - ΕΚΥ Α.Ε.)» στο Νόμο 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1 παρ. 1 και 2 παρ. 1 του 
Νόμου 2414/1996 «Εκσυγχρονισμός των Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚ 
135/Α/25.6.1996). 

2. Τις διατάξεις του Νόμου 1558/1985 «Κυβέρνηση και 
Κυβερνητικά όργανα» (ΦΕΚ 137/Α/1985). 

3. Τις διατάξεις του Π.Δ. 437/1985 «Καθορισμός και 
Ανακατανομή των αρμοδιοτήτων των Υπουργείων» (ΦΕΚ 
157/Α/1985). 

4. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας κα Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1996). 

5. Τις διατάξεις του Π.Δ. 381/1989 «Οργανισμός του 
Υπουργείου Βιομηχανίας, Ενέργειας και Τεχνολογίας» 
(ΦΕΚ 168/Α/1989). 

6. Τις διατάξεις του Π.Δ. 138/1993 «Περί Οργανισμού του 
Υπουργείου Εθνικής Οικονομίας» (ΦΕΚ 55/Α/1993). 

7. Το με αριθμό 22968/ΔΕΚΟ 837/2.7.1996 έγγραφο 
του Υπουργείου Εθνικής Οικονομίας (Γενική Διεύθυνση 
Οικονομικής Πολιτικής), με το οποίο καθορίζεται η 30η 
Σεπτεμβρίου 1996 ως προθεσμία υποβολής των σχετικών 
με την προσαρμογή του καταστατικού της εταιρείας ΔΕΠ - 
ΕΚΥ Α.Ε. 

8. Την με αριθ. 417/30.9.96 απόφαση του Διοικητικού 
Συμβουλίου της ΔΕΠ-ΕΚΥ Α.Ε., η οποία εγκρίνει την απαι- 
τούμενη προσαρμογή. 

9. Το έγγραφο της ΔΕΠ-ΕΚΥ Α.Ε. με αριθμό 20849/ 
29.11.96 προς το Υπουργείο Ανάπτυξης. 

10. Το γεγονός ότι η απόφαση αυτή δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

Την έγκριση της προσαρμογής του Καταστατικού της 
Ανώνυμης Εταιρείας με την επωνυμία «ΔΗΜΟΣΙΑ ΕΠΙΧΕΙ¬ 
ΡΗΣΗ ΠΕΤΡΕΛΑΙΟΥ - ΕΡΕΥΝΑ ΚΑΙ ΕΚΜΕΤΑΛΛΕΥΣΗ 
ΥΔΡΟΓΟΝΑΝΘΡΑΚΩΝ Α.Ε. (ΔΕΠ - ΕΚΥ Α.Ε.)» με τις δια¬ 
τάξεις του Νόμου 2414/1996. Συγκεκριμένα τροποποιού¬ 
νται οι διατάξεις των άρθρων 3 και 10, προστίθεται νέο άρ¬ 


θρο με αριθμό 10Α, τροποποιούνται δε επίσης τα άρθρα 
11 και 16. Τα τροποποιημένα άρθρα έχουν ως ακολού¬ 
θως: 

« Αρθρο 3 
Σκοπός εταιρείας 

1. σκοπός της εταιρείας είναι: η ανάπτυξη ολόκληρης 
της πρώτης φάσης (υρείΓβατπ) της βιομηχανίας πετρε¬ 
λαίου που περιλαμβάνει: 

α. την αναζήτηση 

β. την έρευνα 

γ. τη διενέργεια γεωτρήσεων για ανεύρεση και εντόπιση 
υδρογονανθράκων 

δ. την εκμετάλλευση των ανευρισκομένων υδρογοναν¬ 
θράκων και 

ε. την παροχή συμβουλών και κάθε είδους υπηρεσιών 
που σχετίζονται με τα παραπάνω-σ' οποιουσδήποτε τρί¬ 
τους. 

2. Για να πραγματοποιήσει τους παραπάνω σκοπούς η 
εταιρεία λειτουργεί με βάση τους κανόνες της ιδιωτικής 
οικονομίας χωρίς να μεταβάλλεται ο χαρακτήρας της ως 
εταιρείας που ασκεί δραστηριότητα κοινής ωφελείας και 
υπηρετεί το δημόσιο συμφέρον. Ειδικότερα η εταιρεία 
μπορεί να συμμετέχει στο κεφάλαιο εταιρειών και κάθε εί¬ 
δους επιχειρήσεων ημεδαπών ή αλλοδαπών που υφίστα- 
νται ή ιδρύονται κι ακόμα να ιδρύει εταιρείες και ως μόνη 
μέτοχος για την εκτέλεση εργασιών ή έργων που περιλαμ¬ 
βάνονται στους σκοπούς και τα προγράμματά της ή βο- 
θούν την πραγματοποίησή τους. Η εταιρεία μπορεί να δα¬ 
νειοδοτεί όλες τις παραπάνω επιχειρήσεις, να εγγυάται γι’ 
αυτές, να εκδίδει ομολογιακά δάνεια, να συμμετέχει στο 
κεφάλαιο επιχειρήσεων που έχει δανειοδοτήσει με μετα¬ 
τροπή σε μετοχές των ομολογιών αυτών των δανείων. Για 
την ενέργεια των πράξεων της παραγράφου αυτής απαι¬ 
τείται προηγούμενη συναίνεση του Υπουργού Ανάπτυξης 
που θα ζητείται μέσω της μητρικής εταιρείας. 

3. Η εταιρεία μπορεί επίσης να δανειοδοτεί με οποιον- 
δήποτε τρόπο, άλλες επιχειρήσεις του ενιαίου φορέα πε¬ 
τρελαιοειδών. 

4. Η εταιρεία μπορεί, ύστερα από προηγούμενη ρητή 
συναίνεση του Υπουργού Ανάπτυξης να συμπράττει σε 
κοινοπραξία με ημεδαπές ή αλλοδαπές εταιρείες για την 
έρευνα και εκμετάλλευση περιοχών που έχουν παραχωρη- 
θεί από το Ελληνικό Δημόσιο και με όρους που θα καθορί¬ 
ζονται στο πρόγραμμά της. 

5. Η εταιρεία μπορεί μετά από προηγούμενη συναίνεση 
της μητρικής να κάνει κάθε άλλη ενέργεια και πράξη, για 
να επιδιώξει τους σκοπούς της, μέσα στα όρια του κατα¬ 
στατικού τούτου και των κειμένων διατάξεων. 

ΚΕΦΑΛΑΙΟ Γ 
Άρθρο 10 
Όργανα Διοικήσεως 

Το όργανο διοικήσεως της εταιρείας είναι: α. Το Διοικη¬ 
τικό Συμβούλιο, β. Ο Διευθύνων Σύμβουλος και γ. Το Συμ¬ 
βούλιο Διεύθυνσης. 

Άρθρο 10Α 
Διοικητικό Συμβούλιο 

1. Η εταιρεία διοικείται από Διοικητικό Συμβούλιο που 
εκλέγεται από τη Γενική Συνέλευση των μετόχων με την 
επιφύλαξη των διατάξεων του άρθρου 6 του Ν. 2414/96 
και των διατάξεων του καταστατικού. Το Διοικητικό Συμ- 



Βούλιο απαρτίζεται από περιττό - αριθμό μελών που δεν 
επιτρέπεται να ε'ιναι μικρότερος των επτά και μεγαλύτε¬ 
ρος των έντεκα μελών και αποτελείται από. 

α. Πρόεδρο, β. Αντιπρόεδρο, γ. Διευθύνοντα Σύμβουλο 
και δ. Τέσσερις έως οκτώ Συμβούλους. Ο Πρόεδρος μπο¬ 
ρεί να οριστεί και ως Διευθύνων Σύμβουλος. 

Το Διοικητικό Συμβούλιο είναι το ανώτατο διοικητικό όρ¬ 
γανο της εταιρείας και κατά κύριο λόγο διαμορφώνει την 
στρατηγική και πολιτική ανάπτυξης της εταιρείας, ενώ 
εποπτεύει και ελέγχει την διαχείριση της περιουσίας της. 

2. Η θητεία των μελών του Διοικητικού Συμβουλίου είναι 
πενταετής. 

3. Οι σύμβουλοι είναι επανεκλέξιμοι. 

4. Αν λόγω παραίτησης, θανάτου ή έκπτωσης ή για 
οποιονδήποτε άλλο λόγο μείνει κενή θέση συμβούλου που 
έχει εκλέξει η Γενική Συνέλευση, τα υπόλοιπα μέλη του 
Διοικητικού Συμβουλίου, εφόσον είναι τουλάχιστον τρία 
(3) και αφού τηρηθεί η απαρτία του άρθρου 13 του παρό¬ 
ντος, εκλέγουν προσωρινά νέο σύμβουλο για το χρόνο που 
απομένει μέχρι τη συμπλήρωση της θητείας του συμβού¬ 
λου που αναπληρώνεται. Η εκλογή υποβάλλεται για 
έγκριση στην αμέσως επόμενη Γ ενική Συνέλευση των με¬ 
τόχων. 

Αν για τους ανωτέρω λόγους μείνει κενή θέση συμβού¬ 
λου που δεν έχει εκλέξει η Γενική Συνέλευση, αυτός ανα¬ 
πληρώνεται για τον υπόλοιπο χρόνο της θητείας του Διοι¬ 
κητικού Συμβουλίου κατά τον ίδιο τρόπο με τον οποίο διο¬ 
ρίζεται. Μέχρις ότου διοριστεί ο αναπληρωτής το Διοικη¬ 
τικό Συμβούλιο νόμιμα συνέρχεται και λειτουργεί εφόσον 
τηρούνται οι διατάξεις του παρόντος για την απαρτία. 

5. Οι πράξεις συμβούλων που εκλέγονται σύμφωνα με 
τις προηγούμενες δύο παραγράφους θεωρούνται έγκυ¬ 
ρες, ακόμα και αν η Γ ενική Συνέλευση δεν εγκρίνει την 
εκλογή τους. 

6. Ο Διευθύνων Σύμβουλος διορίζεται κατά τα προβλε- 
πόμενα στην παράγραφο 5 του άρθρου 11 του παρόντος. 

7. Το Διοικητικό Συμβούλιο αποτελείται από τους εκ¬ 
προσώπους των μετόχων, δύο εκπροσώπους των εργαζο¬ 
μένων στη δημόσια επιχείρησης που εκλέγονται με άμεση 
και καθολική ψηφοφορία, από ένα πρόσωπο που υποδει¬ 
κνύεται από την Οικονομική και Κοινωνική Επιτροπή 
(Ο.Κ.Ε.) και ορίζεται σύμφωνα με τα κατωτέρω και από 
εκπροσώπους του Δημοσίου. Οι εκπρόσωποι του Δημο¬ 
σίου στο Δ.Σ. μεταξύ των οποίων ο Πρόεδρος και ο Διευ¬ 
θύνουν Σύμβουλος, ορίζονται με κοινή απόφαση των 
Υπουργών Εθνικής Οικονομίας, Οικονομικών και του 
Υπουργού Ανάπτυξης, με την επιφύλαξη των διατάξεων 
του άρθρου 10 του Ν. 2322/1995 (ΦΕΚ 143Α). 

Το υποδεικνυόμενο από τον Ο.Κ.Ε. μέλος προέρχεται 
από φορείς σχετικούς με την κάθε δημόσια επιχείρηση και 
προτείνεται μέσα σε αποκλειστική προθεσμία δύο (2) μη¬ 
νών αφότου ειδοποιηθεί η Ο.Κ.Ε. από το Υπουργείο Εθνι¬ 
κής Οικονομίας. Η ίδια προθεσμία ισχύει και για την πρό¬ 
ταση εκπροσώπων των εργαζομένων. Αν οι προθεσμίες 
αυτές παρέλθουν άπρακτες το Δ.Σ. συγκροτείται και λει¬ 
τουργεί χωρίς τα μέλη αυτά». 

Άρθρο 11 

1 Στην πρώτη συνεδρίαση μετά την εκλογή του από τη 
Γενική Συνέλευση το Διοικητικό Συμβούλιο εκλέγει τον 
Γραμματέα του, που μπορεί να μην είναι μέλος του Διοικη¬ 
τικού Συμβουλίου αλλά υπάλληλος της εταιρείαςή τρίτος. 

2 Ο Πρόεδρος συγκαλεί το Διοικητικό Συμβούλιο, προ¬ 
εδρεύει στις συνεδριάσεις του, εισηγείται τα θέματα για 


συζήτηση, διευθύνει τις συζητήσεις και θέτει σε θέματα 
οε ψηφοφορία. 

3. Όταν ο Πρόεδρος απουσιάζει ή κωλύεται, τα καθή¬ 
κοντα του ασκεί ο Αντιπρόεδρος και αν απουσιάζει ή κω¬ 
λύεται και αυτός, καθήκοντα Προέδρου ασκεί ο πρεσβύ- 
τερος σύμβουλος. 

4. Ο Διευθύνων Σύμβουλος ασκεί τη γενική διεύθυνση 
των εργασιών της εταιρείας, υπό τον έλεγχο του Διοικητι¬ 
κού Συμβουλίου, το οποίο μπορεί να αναθέτει σε αυτόν 
όλες ή μέρος των εξουσιών του που αναφέρονται στο άρ¬ 
θρο 15 παρ. 1 του παρόντος με εξαίρεση τις περιπτώσεις 
στις οποίες σύμφωνα με το νόμο ή το Καταστατικό απαι¬ 
τείται συλλογική ενέργεια του Διοικητικού Συμβουλίου. 
Τον Διευθύνοντα Σύμβουλο στην ενάσκηση των καθηκό¬ 
ντων του βοηθά ο βοηθός του Διευθύνοντα Συμβουλου 
εάν υπάρχει. 

Σε περίπτωση απουσίας ή κωλύματος του Διευθύνοντος 
Συμβούλου, το Διοικητικό Συμβούλιο μπορεί, με απόφασή 
του να αναθέσει όλες ή μερικές εξουσίες του σε άλλον 
σύμβουλο, ή και σε υπάλληλο της εταιρείας. 

5. Ο Διευθύνων Σύμβουλος είναι μέλος του Διοικητικού 
Συμβουλίου της εταιρείας και η ιδιότητά του δεν είναι 
ασυμβίβαστη με την ιδιότητα του Προέδρου του Διοικητι¬ 
κού Συμβουλίου. 

Τα ελάχιστα απαιτούμενα προσόντα για την κατάληψη 
της θέσης του Διευθύνοντος Συμβούλου είναι: πτυχίο 
Α Ε.Ι. της ημεδαπής ή ισότιμο της αλλοδαπής και πενταε¬ 
τής εμπειρία σε θέση σημαντικής ευθύνης και απαιτήσεων 
στο δημόσιο ή τον ιδιωτικό τομέα με αντικείμενο συναφές 
προς το κύριο αντικείμενο των δραστηριοτήτων της εται¬ 
ρείας. _ „ 

Η προκήρυξη της θέσης του Διευθύνοντος Συμβουλου 
γίνεται με κοινή απόφαση των Υπουργών Εθνικής Οικονο¬ 
μίας και του εποπτεύοντος Υπουργού. Με την απόφαση 
αυτή καθορίζεται η διαδικασία της επιλογής, εξειδικεύο¬ 
νται τα αναγκαία προσόντα και μπορεί να ορίζεται ότι για 
την κατάληψη της θέσης απαιτούνται και προσόντα πέραν 
των ανωτέρω αναφερομένων. 

6. Το Διοικητικό Συμβούλιο αποφασίζει και υποβάλλει 
στους Υπουργούς Εθνικής Οικονομίας και Ανάπτυξης 
στρατηγικό σχέδιο και επιχειρησιακό σχέδιο σύμφωνα με 
τις διατάξεις του Νόμου 2414/96. 

7. Μεταξύ του Προέδρου του Διοικητικού Συμβουλίου 
και του Διευθύνοντος Συμβούλου αφενός και του Δημο¬ 
σίου αφετέρου, εκπροσωπούμενου από τους Υπουργούς 
Εθνικής Οικονομίας και Ανάπτυξης, συνάπτεται Συμβό¬ 
λαιο Διαχείρισης με το περιεχόμενο που προβλέπει ο νό¬ 
μος 2414/96. 

ΚΕΦΑΛΑΙΟ Δ 
Γ ενική Συνέλευση 
Άρθρο 16 

1. Η Γενική Συνέλευση των μετόχων είναι το ανώτατο 
όργανο της εταιρείας και αποφασίζει για κάθε υπόθεση 
που αφορά την εταιρεία. Οι αποφάσεις της είναι υποχρεω¬ 
τικές για όλους τους μετόχους, ακόμη και για τους από¬ 
ντες ή εκείνους που διαφωνούν. 

2. Μόνο η Γενική Συνέλευση είναι αρμόδια να αποφασί¬ 
ζει για τα εξής: 

α. Τροποποιήσεις του Καταστατικού (τέτοιες θεωρού¬ 
νται και οι αυξήσεις ή μειώσεις του εταιρικού κεφαλαίου, 
με εξαίρεση αυτές που αναφέρονται στις παρ. 1 και 2 του 
άρθρου 6 του παρόντος). 

β. Εκλογή των μελών του Διοικητικού Συμβουλίου και 

των ελεγκτών με την επιφύλαξη των διατάξεων των παρ. 4 
και 7 του άρθρου 10Α του παρόντος Καταστατικού, 
γ. Έγκριση του Ισολογισμού της εταιρείας, 
δ. Διάθεση των ετησίων κερδών, 
ε. Έκδοση ομολογιακού δανείου όπως και ομολογιών, 
σύμφωνα με το άρθρο 3α του Κ.Ν. 2190/1920. 

στ. Συγχώνευση, παράταση της διάρκειας ή διάλυση της 
εταιρείας και διορισμό εκκαθαριστών. 

ζ. Κατά τα λοιπά η Γενική Συνέλευση αποφασίζει σε 
κάθε πρόταση του Διοικητικού Συμβουλίου». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

Αριθ. Δ1/Φ14/21473 (4) 

Προσαρμογή καταστατικού της Ανώνυμης Εταιρείας ΕΛ¬ 
ΛΗΝΙΚΑ ΔΙΥΛΙΣΤΗΡΙΑ ΑΣΠΡΟΠΥΡΓΟΥ (ΕΛ.Δ.Α. Α.Ε.) 
ατο Νόμο 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1 παρ. 1 και 2 παρ. 1 του Ν. 
2414/1996 «Εκσυγχρονισμός των Δημοσίων Επιχειρήσεων 
και Οργανισμών και άλλες διατάξεις» (ΦΕΚ 135/Α/ 
25.6.96). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985). 

3. Τις διατάξεις του Π.Δ. 437/1985 «Καθορισμός και 
ανακατανομή των αρμοδιοτήτων των Υπουργείων» (ΦΕΚ 
157/Α/1985). 

4. Τις διατάξεις του Π.Δ. 27/1996 «Συγχώνευση Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 19/ 
Α/1996). 

5. Τις διατάξεις του Π.Δ. 381/1989 «Οργανισμός του 
Υπουργείου Βιομηχανίας, Ενέργειας και Τεχνολογίας» 
(ΦΕΚ 168/Α/1989). 

6. Τις διατάξεις του Π.Δ. 138/1993 «Περί Οργανισμού του 
Υπουργείου Εθνικής Οικονομίας» (ΦΕΚ 55/Α/ 1993). 

7. Το με αριθμό 22968/ΔΕΚΟ 837/2.7.96 έγγραφο του 
Υπουργείου Εθνικής Οικονομίας (Γενική Δ/νση Οικονομι¬ 
κής Πολιτικής) με το οποίο καθορίζεται η 30ή Σεπτεμ¬ 
βρίου 1996 ως προθεσμία υποβολής των σχετικών με την 
προσαρμογή του καταστατικού της εταιρείας ΕΛ.Δ.Α. Α.Ε. 
στις διατάξεις του Νόμου 2414/1996. 

8. Την με αριθμό 5-746/15.11.1996 απόφαση του Διοι¬ 
κητικού Συμβουλίου ΕΛ.Δ.Α. Α.Ε. η οποία εγκρίνει την 
απαιτούμενη προσαρμογή. 

9. Το με αριθμό 23445/2.12.96 έγγραφο των ΕΛ.Δ.Α. 
Α.Ε. προς το Υπουργείο Ανάπτυξης. 

10. Το γεγονός ότι η απόφαση αυτή δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

Την έγκριση της προσαρμογής του καταστατικού της 
Ανώνυμης Εταιρείας με την επωνυμία ΕΛΛΗΝΙΚΑ ΔΙΥΛΙ¬ 
ΣΤΗΡΙΑ ΑΣΠΡΟΠΥΡΓΟΥ Α.Ε. (ΕΛ.Δ.Α. Α.Ε.) στις διατά¬ 
ξεις του Ν. 2414/1996 με την τροποποίηση των άρθρων 
16, 17, 18, 20, 21, 23, 29, 40, 42 και την προσθήκη των 
άρθρων 20Α και 4ΙΑ, τα οποία έχουν ως εξής: 


ΚΕΦΑΛΑΙΟ Γ 

Διοικητικό Συμβούλιο - Όργανα Διοίκησης 

'Αρθρο 16 

1. Όργανα Διοίκησης είναι: 

α) Το Διοικητικό Συμβούλιο. 

β) Ο Διευθύνων Σύμβουλος. 

γ) Το Συμβούλιο Διεύθυνσης. 

2. α. Το Διοικητικό Συμβούλιο απαρτίζεται από επτά έως 
ένδεκα μέλη και αποτελείται από τους εκπροσώπους των 
μετόχων, δύο εκπροσώπους των εργαζομένων στην εται¬ 
ρεία που εκλέγονται με άμεση και καθολική ψηφοφορία, 
από ένα πρόσωπο που υποδεικνύεται από την Οικονομική 
και Κοινωνική Επιτροπή (Ο.Κ.Ε.) και ορίζεται σύμφωνα με 
την παρ. 2β του παρόντος άρθρου και από εκπροσώπους 
του Δημοσίου. Οι εκπρόσωποι του Δημοσίου στο Διοικη¬ 
τικό Συμβούλιο μεταξύ των οποίων ο Πρόεδρος και ο Διευ- 
θύνων Σύμβουλος, ορίζονται με κοινή απόφαση των 
Υπουργών Εθνικής Οικονομίας, Οικονομικών και του επο- 
πτεύοντος Υπουργού. Σε περίπτωση κατά την οποία ο 
Πρόεδρος είναι και Δ/νων Σύμβουλος, το Δημόσιο ορίζει 
έναν ακόμη εκπρόσωπο. Εφόσον η εταιρεία έχει δανειο¬ 
δοτηθεί με την εγγύηση του Ελληνικού Δημοσίου, στο 
Διοικητικό Συμβούλιο μετέχει ως τακτικό μέλος και ένας 
υπάλληλος του Γ ενικού Λογιστηρίου του Κράτους οριζό¬ 
μενος κατά τις διατάξεις του άρθρου 10 του Ν. 2322/ 
1995 (ΦΕΚ 143α). 

2.β. Το υποδεικνυόμενο από την Ο.Κ.Ε. μέλος προέρ¬ 
χεται από φορείς σχετικούς με την εταιρεία και προτείνε- 
ται μέσα σε αποκλειστική προθεσμία δύο (2) μηνών αφό- 
του ειδοποιηθεί η Ο.Κ.Ε. από το Υπουργείο Εθνικής Οικο¬ 
νομίας. Η ίδια προθεσμία ισχύει και για την πρόταση εκ¬ 
προσώπων των Εργαζομένων. Αν οι προθεσμίες αυτές πα- 
ρέλθουν άπρακτες, το Διοικητικό Συμβούλιο συγκροτείται 
και λειτουργεί χωρίς τα μέλη αυτά. 

2.γ. Οι εκπρόσωποι των μετόχων στο Διοικητικό Συμ¬ 
βούλιο εκλέγονται από τη Γενική Συνέλευση. Η εκλογή 
τους μπορεί να ανακληθεί οποτεδήποτε με απόφαση της 
Γ ενικής Συνέλευσης. 

'Αρθρο 17 

1. Εάν κάποιος Σύμβουλος λόγω θανάτου, παραίτησης, 
ανάκλησης ή από οποιαδήποτε αιτία έκπτωσής του, παύει 
να μετέχει στο Διοικητικό Συμβούλιο, η αναπλήρωσή του 
γίνεται κατά τον τρόπο που ορίστηκε το Μέλος που ανα¬ 
πληρώνεται. Μέχρι την αναπλήρωσή του το Διοικητικό 
Συμβούλιο συγκροτείται και λειτουργεί νόμιμα με τα ενα- 
πομείναντα Μέλη τηρουμένων των διατάξεων περί απαρ¬ 
τίας. 

2. Η κατά την παράγραφο 1 προσωρινή εκλογή επικυ¬ 
ρώνεται από την επόμενη Γ ενική Συνέλευση με απόφασή 
της. Οι πράξεις των προσωρινών συμβούλων που εκλέγο¬ 
νται με αυτόν τον τρόπο από το Διοικητικό Συμβούλιο, θε¬ 
ωρούνται έγκυρες και σε περίπτωση ακόμη μη επικύρω¬ 
σής τους από τη Γενική Συνέλευση. 

Άρθρο 18 

1. Επιφυλασσομένης της διάταξης του άρθρου 49 του 
παρόντος καταστατικού η θητεία του Διοικητικού Συμβου¬ 
λίου, είναι πενταετής αρχομένη από την ημέρα της εκλο¬ 
γής του από τη Γ ενική Συνέλευση και λήγουσα την αντί¬ 
στοιχη ημερομηνία του πέμπτου από της έναρξης της θη¬ 
τείας του έτους. 

2. Σε περίπτωση αντικατάστασης κάποιου συμβούλου 

διαρκούσης της θητείας του εξ οιουδήποτε λόγ°υ, η θη¬ 
τεία του διοριζόμενου ή εκλεγομένου συμβουλου σε αντι¬ 
κατάσταση του ανωτέρω θα διαρκεί μέχρι το χρόνο, κατά 
τον οποίο θα έληγε η θητεία του αντικατασταθέντος. 

3. Τα μέλη του Διοικητικού Συμβουλίου μπορούν να 
επανακλεγούν ή να επαναδιορισθούν. 


Αρθρο 20 ο 

Πρόεδρος - Διευθύνων Σύμβουλος 

1 Το Διοικητικό Συμβούλιο μετά από κάθε εκλογή του 
από τη Γενική Συνέλευση των μετόχων και μάλιστα κατά 
την πρώτη Συνεδρίαση αυτού, εκλέγει εκ των μελών αυ- 

τού τον Αντιπρόεδρο. . , 

2. Τον Πρόεδρο σπόντα ή κωλυόμενο αναπληρώνει ο ' 
Αντιπρόεδρος, οε περίπτωση δε απουσίας ή κωλύματος 
αυτού, ο οριζόμενος Σύμβουλος με απόφαση του Διοικητι- ^ 

κού Συμβουλίου. . , 

3 Ο Πρόεδρος του Διοικητικού Συμβουλίου προισταται 
των συνεδριάσεων του Διοικητικού Συμβουλίου, διευθύνει 
τις εργασίες αυτού και ενημερώνει το Διοικητικό Συμβού¬ 
λιο περί της λειτουργίας της εταιρείας. 

4 Ο Διευθύνων Σύμβουλος ορίζεται τηρούμενης της 
διαδικασίας του άρθρου 7 του Ν. 2414/96. Ο Διεοθυνων 
Σύμβουλος είναι μέλος του Διοικητικού Συμβουλίου και η 
ιδιότητά του δεν είναι ασυμβίβαστη με την ιδιότητα του 
Προέδρου του Διοικητικού Συμβουλίου. Μεταξύ του Προ¬ 
έδρου του Διοικητικού Συμβουλίου και του Λ/ντος Συμ¬ 
βούλου της εταιρείας αφενός και του Δημοσίου νόμιμα εκ¬ 
προσωπούμενου αφετέρου, συνάπτεται «Συμβόλαιο Δια¬ 
χείρισης» σύμφωνα με τα οριζόμενα στο άρθρο 4 του Ν. 

2414/96. 

Τα προσόντα, η διαδικασία επιλογής του Διευθυνοντα 
Συμβούλου και κάθε άλλη λεπτομέρεια, καθορίζονται 
σύμφωνα με τα άρθρα 6 και 7 του Ν. 2414/96. 

Η προκήρυξη της θέσης του Διευθύνοντος Συμβουλου 
γίνεται με κοινή απόφαση των Υπουργών Εθνικής Οικονο- 
πίας και του εποπτεύοντας Υπουργού. Με την απόφαση 
αυτή καθορίζεται η διαδικασία της επιλογής, εξειδικεύο¬ 
νται τα αναγκαία προσόντα και μπορεί να ορίζεται ότι για 
την κατάληψη της θέσης απαιτούνται και προσόντα πέραν 
των ανωτέρω αναφερομένων. 

Σε περίπτωση απουσίας ή κωλύματος του Δ/ντος Συμ¬ 
βούλου το Διοικητικό Συμβούλιο μπορεί να αναθέσει, προ¬ 
σωρινά, με απόφασή του όλα ή μερικά από τα καθήκοντα 
του Δ/ντος Συμβούλου σε άλλο Σύμβουλο ή υπάλληλο της 
εταιρείας. 

Αρθρο 20Α 

Συμβούλιο Διεύθυνσης - Γενικοί Διευθυντές 

1 Στην εταιρεία λειτουργεί Συμβούλιο Διεύθυνσης, με 
κύρια απασχόληση το συντονισμό και την εξασφάλιση της 
απαραίτητης συνοχής της λειτουργίας της εταιρείας την 
επίλυση σημαντικών προβλημάτων τηςτρέχουαας χ 
ρισης τη λήψη αποφάσεων για προμήθειες ή αναθέσεις 
έργων μέχρι το τιθέμενο από το Διοικητικό Συμβούλιο χρη¬ 
ματικό όριο και την άσκηση κάθε άλλης αρμοδιότητας που 
του εκχωρεί το Διοικητικό Συμβούλιο. Στο Συμβούλιο 
Διεύθυνσης μετέχει ως Πρόεδρος ο Δ/νων Σύμβουλος και 
οι Γενικοί Δ/ντές ή, σε κάθε άλλη περίπτωση οι Διευθυ¬ 
ντές Το Διοικητικό Συμβούλιο εγκρίνει τον Κανονισμό 
Λειτουργίας του Συμβουλίου Διεύθυνσης μετά από πρό¬ 
ταση του Δ/ντος Συμβούλου. 

2 Οι Γενικοί Διευθυντές είναι ανώτατα στελέχη της 
εταιρείας, εκτός οργανικών θέσεων, προϊστανται αυτοτε¬ 


λών τομέων δράσης της και ορίζονται με απόφαση του 
Διοικητικού Συμβουλίου, που εκδίδεται μετά από πρόταση 
του Δ/ντος Συμβούλου, όπου προσδιορίζονται και οι αρμο¬ 
διότητες ενός εκάστου. 

3 Οι Γενικοί Δ/ντές επιλέγονται από εξειδικευμένα 
στελέχη διοίκησης από το προσωπικό της εταιρείας ή 
εκτός αυτού με απόσπαση ή με σύναψη ειδικής σύμβα¬ 
σης. 


Άρθρο 21 

Αρμοδιότητες Διοικητικού Συμβουλίου 

1. Το Διοικητικό Συμβούλιο είναι το Ανώτατο Διοικητικό 
Όργανο της εταιρείας αρμόδιο να αποφασίζει επί παντός 
θέματος αναγομένου στη διαχείριση της περιουσίας και τη 
Διοίκηση της εταιρείας και γενικώς τη δραστηριότητα αυ¬ 
τής διαμορφώνει τη στρατηγική και την πολιτική ανά¬ 
πτυξή της λαμβάνει δε όλα τα ενδεικνυόμενα μέτρα και 
αποφάσεις προς πραγματοποίηση του σκοπού της εται- 

ρείας. , 

Επίσης το Διοικητικό Συμβούλιο εγκρίνει το Στρατηγικ 
Σχέδιο, το Επιχειρησιακό Σχέδιο, τους Γενικούς Ορους 
του Συμβολαίου Διαχείρισης και την ετήσια Εκθεση πε¬ 
πραγμένων. Σε επείγουσες περιπτώσεις το Διοικητικό 
Συμβούλιο αποφασίζει περιορισμένης έκτασης αναμ ρ- 
φωσης του Επιχειρησιακού Σχεδίου για τη βελτίωση του 
αποτελέσματος της εταιρείας. 

2. Εξαιρούνται της αρμοδιότητας του Διοικητικού Συμ¬ 
βουλίου τα θέματα εκείνα τα οποία κατά τις διατάξεις του 
Νόμου ή του παρόντος καταστατικού, υπάγονται στην 
αποκλειστική αρμοδιότητα της Γ ενικής Συνέλευσης ή έχει 
ήδη αποφανθεί η Γενική Συνέλευση. 

3. Το Διοικητικό Συμβούλιο δύναται να αναθέτει την 
ενάσκηση των δικαιωμάτων του σε ένα ή περισσότερα 
πρόσωπα μέλη αυτού ή μη. 

Άρθρο 23 

Σύγκληση Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
στην έδρα της εταιρείας. Το Διοικητικό Συμβούλιο συγκα- 
λείται με έγγραφη πρόσκληση του Προέδρου, σε ημέρα 
και ώρα που ορίζονται απ 1 αυτόν τακτικά μεν μια φορά 
κατά ημερολογιακό μήνα, έκτακτα δε όσες φορές ο Πρόε¬ 
δρος ήθελε κρίνει αυτό σκόπιμο ή ζητήσουν αυτό δυο από 

τους συμβούλους. 

2. Με αίτηση δύο συμβούλων ο Πρόεδρος υποχρεου- 
ται: 

α) Να συγκαλεί το Διοικητικό Συμβούλιο ορίζοντας 
ημέρα συνεδρίασης αυτού, να μην απέχει περισσότερο 
των οκτώ (8) ημερών από την υποβολή της σχετικής αιτη- 

^ Να θέτει κάθε προτέινόμενο θέμα στην ημερήσια 
διάταξη της πρώτης, μετά την υποβολή της σχετικής αίτη¬ 
σης συνεδρίας. 

ΚΕΦΑΛΑΙΟ Δ 

Γενική Συνέλευση των Μετόχων 
ι Άρθρο 29 

1 Αρμοδιότητες Γ ενικής Συνέλευσης 

) 1 . η Γενική Συνέλευση των μετόχων της εταιρείας είναι 

- το ανώτατο όργανο αυτής και δικαιούται να αποφασίζει για 
κάθε υπόθεση που αφορά την εταιρέια. Οι νόμιμες δε 

; αποφάσεις αυτής δεσμεύουν και τους απόντες και τους 

- διαφωνήσαντες μετόχους. 

2. Η Γενική Συνέλευση ε'ιναι η μόνη αρμόδια να αποφα¬ 
σίζει περί: 

α) Τροποποιήσεων του καταστατικού ως τοιούτων των 
θεωρούμενων και των αυξήσεων ή μειώσεων του μετοχι¬ 
κού κεφαλαίου. 

β) Εκλογής εκπροσώπων του Μετόχου στο Διοικητικό 
Συμβούλιο πλην της περίπτωσης της παρ. 1 του άρθρου 
17. 

γ) Έγκρισης των ετησίων Οικονομικών Καταστάσεων 
της εταιρείας. 

δ) Διάθεσης των ετήσιων κερδών. 

ε) Έκδοσης δανείου με ομολογίες μετατρέψιμων εις 
μετοχές ως και δΓ ομολογιών περί ων τα άρθρα 3α0 3β, 3γ 
του Κ.Ν. 2190/1920 ως ισχύει. 

στ) Συγχώνευσης, παράτασης της διάρκειας ή διάλυσης 
της εταιρείας. 

ζ) Διορισμού εκκαθαριστών. 

η) Εκλογής ελεγκτών. 

ΚΕΦΑΛΑΙΟ Ε 
Αρθρο 40 

Ελεγκτές και δικαιώματα μειοψηφίας 

1. Με την επιφύλαξη των διατάξεων του δευτέρου εδα¬ 
φίου της παρ. 1 του άρθρου 36 του Κ.Ν. 2190/1920 όπως 
τροποποιήθηκε με το άρθρο 7 του Π.Δ. 409/1986 η τα¬ 
κτική Γενική Συνέλευση εκλέγει κάθε χρόνο δύο τακτι¬ 
κούς και δύο αναπληρωματικούς ελεγκτές, καθορίζοντας 
και την αμοιβή τους και που να έχουν το κατά το νόμο προ¬ 
σόντα και που ο διορισμός τους υποβάλλεται στη δημοσιό¬ 
τητα των άρθρων 7α και 7β του Κ.Ν. 2190/1920 όπως συ¬ 
μπληρώθηκε με το Π.Δ. 409/1986. Εφόσον η εταιρεία 
υπερβαίνει τα όρια της παρ. 6 του άρθρου 42α του Κ.Ν. 
2190/1920 ως αντικατασταθέν ισχύει εκλέγει υποχρεω¬ 
τικά τους ελεγκτές της από τους Ορκωτούς Λογιστές του 
Σώματος Ορκωτών Λογιστών του Ν.Δ. 3329/1955 σύμ¬ 
φωνα με τις σχετικές διατάξεις της Νομοθεσίας που ισχύ¬ 
ουν κάθε φορά. Μέσα σε πέντε (5) μέρες από τη συνε¬ 
δρίαση της Γενικής Συνέλευσης που διόρισε τους ελε¬ 
γκτές, πρέπει να γίνεται ανακοίνωση προς αυτούς του διο¬ 
ρισμού τους και σε περίπτωση που δεν αποποιηθούν το 
διορισμό αυτό μέσα σε προθεσμία πέντε (5) ημερών, θεω¬ 
ρούνται ότι τον αποδέχτηκαν και έχουν όλα τα δικαιώματα 
και τις υποχρεώσεις που καθορίζει ο Νόμος. 

2. Οι ελεγκτές οφείλουν κατά τη διάρκεια της χρήσης 
να παρακολουθούν τη λογιστική και διαχειριστική κατά¬ 
σταση της εταιρείας έχοντας το δικαίωμα να λάβουν 
γνώση οποιουδήποτε βιβλίου, λογαριασμού ή εγγράφου, 
διευκρινίζοντας ότι περιλαμβάνονται και τα πρακτικά της 
Γενικής Συνέλευσης και του Διοικητικού Συμβουλίου. Εί¬ 
ναι υποχρεωμένοι να προβαίνουν σε κάθε αναγκαία υπό¬ 
δειξη προς το Διοικητικό Συμβούλιο, οε περίπτωση δε πα¬ 
ραβίασης των διατάξεων του Νόμου ή του καταστατικού 
να αναφέρονται στην αρμόδια αρχή που εποπτεύει. 

3. Μετά τη λήξη της χρήσης υποχρεώνονται να ελέγ¬ 
ξουν τον ισολογισμό, το λογαριασμό αποτελεσμάτων χρή¬ 
σης και τον πίνακα διάθεσης αποτελεσμάτων και να επα- 
ληθεύσουν και τη συμφωνία του περιεχομένου της έκθε¬ 
σης του Διοικητικού Συμβουλίου με τις σχετικές οικονομι¬ 
κές καταστάσεις. Για το σκοπό αυτό η έκθεση πρέπει να 
έχει τεθεί υπόψη τους τουλάχιστον 30 ημέρες πριν από τη 
Γενική Συνέλευση. Τελικά να υποβάλουν στη Γ ενική Συνέ¬ 
λευση έκθεση για το πόρισμα του ελέγχου τους. Από την 
έκθεση αυτή πρέπει να προκύπτει καθαρά μετά τον 
έλεγχο της ακρίβειας και νομιμότητας των εγγράφων στα 


βιβλία της εταιρείας εάν οι ετήσιες οικονομικές καταστά¬ 
σεις παρουσιάζουν την εικόνα της οικονομικής κατάστα¬ 
σης της επιχείρισης κατά την ημερομηνία της λήξεως της 
χρήσης του ελέγχου, ο δε λογαριασμός αποτελεσμάτων 
χρήσης αν δίνει την εικόνα των αποτελεσμάτων που προ¬ 
κύπτουν κατά τη χρήση αυτή. Αν οι ελεγκτές έχουν παρα¬ 
τηρήσεις ή αρνούνται την έκφραση γνώμης, τότε το γεγο¬ 
νός αυτό πρέπει να αναφέρεται και να αιτιολογείται στις 
δημοσιευόμενες οικονομικές καταστάσεις εκτός εάν αυτό 
προκύπτει από το δημοσιευόμενο σχετικό πιστοποιητικό 
ελέγχου. Πρόσθετα η έκθεση των ελεγκτών πρέπει να 
αναφέρει: 

α) Αν παρασχέθηκαν σ' αυτούς πληροφορίες που είχαν 
ανάγκη για την εκτέλεση του έργου τους. 

β) Αν έλαβαν γνώση του όλου απολογισμού των εργα¬ 
σιών της επιχείρησης και των υποκαταστημάτων που τυ¬ 
χόν υπάρχουν. 

γ) Αν έγινε τροποποίηση στη μέθοδο της απογραφής σε 
σχέση προς την προηγούμενη χρήση. 

δ) Αν τηρείται κανονικά λογαριασμός κόστους παραγω¬ 

γής. 

ε) Αν το προσάρτημα περιλαμβάνει τις πληροφορίες της 
παρ. 1 και 2 του άρθρου 43α του Κ.Ν. 2190/1920 όπως 
αυτό τροποποιήθηκε με το άρθρο 35 του Π.Δ. 409/1986 
και 

στ) Αν έγινε επαλήθευση της συμφωνίας που αναφέρε- 
ται στην περίπτωση γ' της παρ. 3 του ίδιου πιο πάνω άρ¬ 
θρου 43α του Κ.Ν. 2190/1920. 

4. Οι ελεγκτές οφείλουν να παρευρίσκονται στην τα¬ 
κτική Γενική Συνέλευση και να παρέχουν κάθε πληροφο¬ 
ρία σχετική προς τον έλεγχο που αυτοί ενήργησαν. 

5. Οι ελεγκτές ευθύνονται κατά την άσκηση των καθη¬ 
κόντων τους για κάθε πταίσμα, έχοντας υποχρέωση για 
αποζημίωση της εταιρείας. Η ευθύνη από το άρθρο αυτό 
δεν μπορεί να αποκλειστεί και να τροποποιηθεί. Η αξίωση 
της εταιρείας παραγράφεται μετά διετία. 

6. Για να παρθεί από την τακτική Γενική Συνέλευση 
έγκυρα απόφαση πάνω στις ετήσιες οικονομικές καταστά¬ 
σεις πρέπει αυτές να έχουν ελεγχθεί από δύο τουλάχιστον 
από τους παραπάνω ελεγκτές, με επιφύλαξη των διατά¬ 
ξεων του δευτέρου εδαφίου της παρ. 1 του άρθρου 36 του 
Κ.Ν. 2190/1920 όπως τροποποιήθηκε με το άρθρο 27 
του Π.Δ. 409/1986. 

7. Με κοινή απόφαση των Υπουργών Εθνικής Οικονο¬ 
μίας και Οικονομικών δύναται ν’ ανατίθεται σε ελεγκτικές 
εταιρείες ο διαχειριστικός έλεγχος της εταιρείας, σύμ¬ 
φωνα με τις διατάξεις της παρ. 11 του άρθρου 38 του Ν. 
2065/1992 (ΦΕΚ 113Α) και του άρθρου 3 του Ν. 2362/ 
1995 (ΦΕΚ 247Α). 

Άρθρο 41α 

Στρατηγικό - Επιχειρησιακό Σχέδιο 

1. Η εταιρεία υποχρεούται να καταρτίζει: 

α) Το Στρατηγικό Σχέδιο (Σ.Σ.) που καθορίζει, στο πλαί¬ 
σιο της γενικότερης κυβερνητικής πολιτικής, τους μακρο¬ 
χρόνιους βασικούς στόχους για την εκπλήρωση των σκο¬ 
πών της εταιρείας και τις μεθόδους πραγματοποίησής 
τους. 

β) Το Επιχειρησιακό Σχέδιο (Ε.Σ.) με διάρκεια τριών (3) 
έως πέντε (5) ετών. Το Επιχειρησιακό Σχέδιο εξειδικεύει 
τους στόχους του Στρατηγικού Σχε®ρυ και τις μεθόδους 
πραγματοποίησής τους για καθένα από τα έτη της διάρ- 



ι έυ ιο_ 

κειάς του. Τόσο το Στρατηγικό Σχέδιο (Σ.Σ.) όσο και το 
Επιχειρησιακό Σχέδιο (Ε.Σ.) καταρτίζονται σύμφωνα με τα 
οριζόμενα οτο άρθρο 3 του Ν. 2414/96. 

ΚΕΦΑΛΑΙΟ ΣΤ 

Ετήσιες Οικονομικές Καταστάσεις - Διανομή Κερδών 
Αρθρο 42 

Εταιρική Χρήση - Ισολογισμός 

1 Η εταιρική χρήση ε'ιναι δωδεκάμηνης διάρκειας αρχί¬ 
ζει από την πρώτη (1η) Ιανουάριου και λήγει την τριακοστή 
πρώτη (31η)' Δεκεμβρίου κάθε χρόνου. Εξαιρετικά η 
πρώτη εταιρική χρήση αρχίζει από τη νόμιμη σύσταση της 
εταιρείας και λήγει την τριακοστή πρώτη (31η) Δεκεμ¬ 
βρίου 1971. 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της εταιρικής περιουσίας και καταρτίζει τον ετήσιο ισολο¬ 
γισμό σύμφωνα με τις εκάστοτε ισχύουσες διατάξεις. Οι 
ετήσιες οικονομικές καταστάσεις κ.λπ. υποβάλλονται 
προς έγκριση στην τακτική Γενική Συνέλευση συνοδευό- 
μενες από επεξηγηματική έκθεση του Διοικητικού Συμ¬ 
βουλίου, στην οποία αναφέρονται πάντα τα καθοριζόμενα 
στο άρθρο 43α παρ. 3 εδαφ. α και β του Κ.Ν. 2190/1920 
ως τροποποιήθηκε από το Π.Δ. 409/1986 και από την έκ¬ 
θεση των ελεγκτών. 

3. Ο Ισολογισμός της εταιρείας, ο λογαριασμός των 
αποτελεσμάτων χρήσης, ο πίνακας διάθεσης κερδών και 
το συνοδεύον αυτού πιστοποιητικό των Ορκωτών Λογι 
οτών, στην περίπτωση διενεργείας του ελέγχου από τέ¬ 
τοιους ελεγκτές δημοσιεύονται είκοσι (20) ημέρες τουλά¬ 
χιστον πριν από τη συνεδρίαση της συνέλευσης, σύμφωνα 
με τα οριζόμενα στο άρθρο 36 του Π.Δ. 409/86. 

4. Για να ληφθεί από το Γενική Συνέλευση έγκυρα από¬ 
φαση επί του εγκεκριμένου από το Διοικητικό Συμβούλιο 
ισολογισμού πρέπει να έχει αυτός ελεγχθεί από τους ελε¬ 
γκτές της εταιρείας και θεωρηθεί ειδικά από. 

α) Του Προέδρου του Διοικητικού Συμβουλίου και ελλεί¬ 
ψει τούτου, από ένα μέλος του Διοικητικού Συμβουλίου 
οριζομένου από αυτόν. 

β) Ενός από τους Διευθυντές της εταιρείας, οριζομένου 
από το Διοικητικό Συμβούλιο και 

γ) Του διευθύνοντος το Λογιστήριο, υποχρεουμένων 
τούτων εάν διαφωνούν ως προς τον τρόπο της κατάρτι¬ 
σης αυτού από άποψη νομιμότητας, να εκθέσουν στη Γε¬ 
νική Συνέλευση εγγράφως τις αντιρρήσεις τους. 

5. Οι ετήσιες οικονομικές καταστάσεις υποχρεωτικά 
καταρτίζονται και περιέχουν στοιχεία όπως ο νόμος ορί¬ 
ζει και ειδικότερα τα άρθρα 42α, 42β, 42γ, 42δ, 42ε, 43α, 


111, 112 του Κ.Ν. 2190/1920 όπως αυτά αντικατα- 
στάθηκαν ή προστέθηκαν με το Π.Δ. 409/1986. 

6. Η εταιρεία υποβάλλει, εκτός από τα αναφερόμενα 
στην προηγούμενη παράγραφο και ενοποιημένους Ισολο¬ 
γισμούς για τις θυγατρικές της εταιρείες. 

7. Μετά την κατάρτιση των ετήσιων οικονομικών κατα¬ 
στάσεων το Διοικητικό Συμβούλιο συντάσσει και υποβάλ¬ 
λει προς την τακτική Γ ενική Συνέλευση έκθεση διαχέιρι- 
σης σύμφωνα με τις διατάξεις των παρ. α και β του άρθρου 
43α του Κ.Ν. 2190/1920 όπως τροποποιήθηκε με το Π.Δ. 
409/1986. Επίσης στην έκθεση αυτή πρέπει να αναφέρε- 
ται και κάθε άλλο σημαντικό γεγονός που έχει συμβει 
μέσα στο χρονικό διάστημα από τη λήξη της χρήσης μέχρι 
την ημέρα της υποβολής της έκθεσης. 

8. Πέρα από την υποβολή δημοσιότητας των ετησίων οι¬ 
κονομικών καταστάσεων που προβλέπεται από τα άρθρα 
7α και 7β του Κ.Ν. 2190/1920 όπως αυτά τροποποιήθη¬ 
καν με το Π.Δ. 409/1986, ήτοι πέρα από την καταχώρηση 
στο οικείο Μητρώο Ανωνύμων Εταιρειών και τη δημο¬ 
σίευσή του στο ΦΕΚ (Α.Ε. και Ε.Π.Ε.) είκοσι (20) τουλάχι¬ 
στον πριν από τη συνεδρίαση της Συνέλευσης και σε περί¬ 
πτωση τροποποίησής τους μέσα σε είκοσι (20) ημέρες απ 
αυτή, ο Ισολογισμός, ο Λογαριασμός Αποτελεσμάτων 
Χρήσης και ο πίνακας διαθέσεως αποτελεσμάτων, μαζί με 
το σχετικό πιστοποιητικό ελέγχου όταν βέβαια προβλέπε- 
ται ο έλεγχος από ορκωτούς λογιστές, δημοσιεύονται από 
το Διοικητικό Συμβούλιο πριν από είκοσι (20) μέρες σε μία 
ημερήσια πολιτική εφημερίδα (που πληροί τις προϋποθέ¬ 
σεις του άρθρου 3 του Ν.Δ. 3753/1957, όπως αυτό ισχύει 
από εκείνες που εκδίδονται στην Αθήνα και κατά την 
κρίση του Διοικητικού Συμβουλίου κυκλοφορούν ευρύ¬ 
τερα σε όλη τη χώρα και σε μία όμοια ημερήσια οικονομο¬ 
λογική εφημερίδα και πληροί τις προϋποθέσεις της παρ. 2 
του άρθρου 26 του Κ.Ν. 2190/1920 όπως τροποποιήθηκε 
με τα Π.Δ. 409/1986. Εφόσον η εταιρεία διατηρεί την 
έδρα της εκτός του Δήμου της Αθήνας η δημοσίευση γίνε¬ 
ται και σε μία ημερήσια πολιτική εφημερίδα που εκδίδεται 
τυχόν στην έδρα της εταιρείας. Σε περίπτωση που δεν εκ- 
δίδεται ημερήσια πολιτική εφημερίδα στην έδρα της εται¬ 
ρείας, η δημοσίευση γίνεται σε μία εβδομαδιαία ή δεκα¬ 
πενθήμερη εφημερίδα της έδρα της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1996 

